text:
Kosala, kobatela, mpe kosepela na mayokani na biso ekolakisa polele ete Bomikabi ya Yesu ekomami ya solo na mitema na biso.
Bandeko na ngai basi ya bolingo, bozali kati na molimo na ngai mpe na motema na ngai na basanza oyo wana ezali ngai kokanisa mokumba oyo ya mikakatano. Atako nazali komiyoka ya kokokana te na mokumba oyo etiami likolo na ngai, nayebi ete libiangi ewuti na Nkolo na nzela ya profeta na Ye aponama, mpe mpo na sikawa, yango ekoki. Makomi eteyi ete ezala na mongongo ya Nkolo to ya basali na Ye, ezali ndenge moko.” 1
Moko ya makabo ya motuya makangani na libiangi oyo ezali na ntembe te ete Tata na Lola alingi bana na Ye ya basi nyonso. Nayoki bolingo na Ye mpo na moko na moko na biso!
Lokola bino, nalingi makomi! Na boku ya Yilimia tomoni likomi oyo ezali ya motuya na motema na ngai. Yelimia azalaki na bomoi na ntango mpe esika ya mpasi, kasi Nkolo apesaki ye nzela ya “komona liboso ekoya na ntango ya elikia na eleko ya bosangani ya mikolo mya nsuka ya Yisalaele”2——mokolo na biso. Yelimia asakolaki ete:
“Nsima na mikolo yango; Yawe alobi bongo. Nakotia mobeko na ngai na kati na bango, nakokoma yango na mitema na bango; nakojala Nzambe na bango mpe bango bakojala bato na ngai. …
“… Nyonso bakoyeba ngai, longwa na oyo ya nsima kino oyo ya liboso na bango; Yawe alobi bongo. Nakolimbisa bokesene na bango, nakokanisa mpe mabe na bango lisusu te.” 3
Tozali bato oyo Yelimia amonaki. Esili biso kobengisa Nkolo akoma mobeko, to malongi, na mitema na biso? Endimi biso ete bolimbisi oyo ezwami na nzela ya Bomikabi oyo Yelimia azali kolobela ezali mpo na biso moko?
Mwa mibu mileki Mpaka Jeffrey R. Holland akabolaki mayoki na ye na ntina ya bondimi ya mozindo ya bapionie oyo bazalaki kopusana epai ya Salt Lake Valley ata nsima ya baliwa ya bana na bango. Alobaki ete, “Basalaki yango mpo na pologalami moko te, basalaki yango mpo na molulu ya bato nyonso te, basalaki yango mpamba te bondimi ya nsango malamu ya Yesu ezalaki na milimo na bango, ezalaki na mafuta ya mikuwa na bango.”
Alobaki, na liyoki ya boboto:
“Oyo ezali lolenge se moko oyo bamama wana bakokaki kokundela [bana na bango] na basanduku ya mampa mpe kokoba kokende libobo, kolobaka, ‘Mabele ya elaka ezali kuna na esika moko boye. Tokokoma kuna na lubwaku.’
Bakokaki koloba yango na ntina ya mayokani mpe malongi mpe bondimi mpe bobimisi mpe molimo.”
Asukisaki na maloba ya kotumbola-makanisa ete: “Soki tokobomba yango na mabota na biso mpe na Eklezia, ntango mosusu makambo mingi mosusu ebandi komilengela. Ntango mosusu makambo mingi ya lokola ya ntina-moke ekweyi libanda ya motuka na biso. Nayebisami ete balokalo ya maboko ekokaki komema motango moke ya biloko. Wana bankoko na biso basengelaki kopona oyo bamemaki, ntango mosusu ekeke ya mbala 21ekotinda biso tozwa mokano, ‘Nini ekoki biso kotia na lokalo ya maboko oyo?’ Ezali mpo mpenza likonzi ya molimo na biso; ezali eloko na nse ya mafuta ya mikuwa na biso.” 4 To, mpo na koloba na lolenge mosusu, ezali nini ekomami na mitema na biso!
Lokola bokambi ya Lingomba ya Bamama Basungi, toluki Nkolo na bosolo mpo na koyeba makambo nini ya ntina Ye akolinga totia na lokalo ya maboko na biso ya Lingomba ya Bamama Basungi mpo na kokoba kotambwisa mosala na Ye ekende liboso. Toyoki ete Tata na Lola akolinga yambo tosalisa bana na Ye ya bolingo ya basi basosola malongi ya Bomikabi ya Yesu Klisto.Wana ezali biso kosala bongo, toyebi ete bondimi na biso bokokola, lokola ekokola mposa na biso ya kowumela na bosembo. Ya mibale, lokola totali mposa makasi ya kolendisa mabota mpe bandako, toyoki ete Nkolo akolinga tolendisa bana na Ye ya bolingo ya basi bamipesa na mayokani na bango na esengo. Ntango mayokani mabatelami, mabota malendisami. Na nsuka, tozali koyoka ete akolinga tosala na bomoko elongo na masanga malandi mosusu mpe na bakambi ya bonganganzambe na biso, kobundaka mpo na koluka mpe kosalisa baye bakeleli bakola o ntaka ya nzela. Ezali losambo na biso ya mpiko ete moko na moko na biso tokofungola mitema na biso mpe kotika Nkolo akotisa kati na bango malongi ya Bomikabi, boyokani, mpe bomoko.
Lolenge nini tokoki kozela mpo kolendisa mabota to kosalisa basusu soki tokomi yambo na mitema na bisomei bondimi ya mozindo mpe ya kowumela kati na Yesu Klisto mpe Bomikami na Ye ezangi nsuka? Na mpokwa ya lelo nakolinga kokabola mibeko misato ya Bomikabi oyo soki ekomami na mitema na biso ekokolisa bondimi na biso na Yesu Klisto. Ezali elikia na ngai ete kososolaka mibeko oyo ekopambola moko na moko na biso atako soki tozali ya sika na Eklezia to bandimi ya bomoi mobimba.
Mobeko ya 1: “Nyonso oyo ezali ya bosembo te na ntina ya bomoi ekoki kokomisama sembo na nzela ya Bomikabi ya Yesu Klisto.” 5
Biso, elongo na bino, totatoli na ntina Bomikabi ya Mobikisi, Yesu Klisto. Matatoli na biso, lokola ya oyo ya bino, ekomami na mitema na biso lokola tokutani na mikakatano mpe bokeseni epesami mpo na kotandola molimo. Na kozanga boyebi ya mwango ya esengo ebongi nie ya Tata na Lola mpe Bomikabi ya Mobikisi lokola mama ya likambo ya mwango wana, mikakatano oyo ekomonana lokola ya bosembo te. Tokabolaka banso na mimekano ya bomoi na lisanga. Kasi na mitema ya botongono ekomami, “Nyonso oyo ezali bosembo te na bomoi ekoki kokomisama sembo na nzela ya Bomikabi ya Yesu Klisto.”
Mpo na nini azali kotika monioko mpe bokeseni eya epai na biso na bomoi oyo? Na ntembe te, ezali eteni ya mwango mpo na bokoli mpe bokeyi liboso! “Togangaki na esengo”6 ntango toyebaki ete tokozala na libaku ya koya na mabele mpo na koyeba kufa. Mpaka Dallin H. Oaks ateyaki ete, “Mbongwana oyo tozali na yango mposa eyaka mingimingi na pete na nzela ya monioko mpe ya bokeseni koleka na nzela ya elengi mpe kimia.” 7
Ndakisa ya pionie ndeko mwasi ya botongono elakisi bosolo oyo. Mary Lois Walker babalaki ye na mibu 17 epai ya John T. Morris na mboka St. Louis, Missouri. Bakatisaki bisobe elongo na Basantu na mobu 1853, kokotaka na Salt Lake Valley ntango moke nsima ya bokundoli mobu ya libala na bango ya yambo. Na mobembo na bango, baniokwamaki mpo na kozanga biloka ya ntina bo momesano ya Basantu mosusu. Kasi monioko mpe bokeseni na bango esukaki te ntango bakomaki na Salt Lake Valley. Mobu elandaki nsima Mary, wana na mibu19, akomaki ete: “Mwana abotamelaki biso. … Mpokwa moko ntango azalaki na mibu mibale to misato … eloko moko elobaki na ngai na nse ete, ‘Okobungisa mwa mwana wana.’”
Na eleko ya malili, bokonongono ya nzoto ya mwana ebebaki. “Tosalaki nyonso oyo tokokaki, … kasi mwana akolaki mokemoke mabe. … Na mokolo ya mibale ya sanza ya Mibale akufaki … mpe boye namelaki nkeni ya bololo ya kokabwanaka na mosuni mpe makila na ngaimei.” Kasi mimekano na ye esilaki kaka te. Molongani ya Mary abetamaki lisusu, mpe mposo misato nsima ya kobungisaka mwana, akufaki.
Mary akomaki ete: “Bongo nzalaki, atako na bolenge na ngai naino, kozangela na ngonga mokuse ya mikolo 20, molongani na ngai mpe mwana se moko na ngai, na mokili ya mompaya bakilometele monkama kolongwa libota na ngai mpe na bangomba ya mpasi liboso na ngai … mpe natombelaki ete ngai lokola, nasengelaki kokufa mpe kolanda [ba]lingami na ngai.”
Mary akobaki: “Mokolo ya eyenga moko na mpokwa nazalaki kotambola elongo na moninga na ngai. … Namikundolaki na ntina ya bozangi ya [molongani na ngai] mpe ya ya kozala etike makasi na ngai, mpe lokola nalelaki makasi nakokaki komona, lokola soki ezalaki na limoni ya molimo, bangomba makasi ya bomoi oyo nasengelaki kobuta mpe nayokaki bosolo na yango na bokasi monene. Bolembi mozindo elataki ngai, mpo monguna ayebi ntango nini asengeli kobundisa biso, kasi ya biso [Mobikisi, Yesu Klisto] azali na nguya mpo na kobikisa. Na nzela ya … lisalisi epesama ya Tata, nazalaki na makoki ya kobunda na bokasi nyonso oyo emonanaki lokola kotelemela ngai na ntango eye.” 8
Mary ayekolaki na mobu 19 ya bolenge ete Bomikabi epesaka biso bobangi te ete makambo nyonso oyo ezali semba te na bomoi oyo ekoki mpe ekokomisama sembo—ata kutu mawa ya makasi.
Mobeko ya 2: Ezali na nguya na Bomikabi mpo na kopesa biso makoki ya kolonga moto to mwasi ya mokili mpe kokoma bayekoli ya Yesu Klistu ya solo. 9
Ezali na nzela moko ya kosalsai biso toyeba ntango nini toyekoli malongi to mobeko ya nsango malamu. Ezali ntango tozali na makoki ya koteya malongi to mobeko na lolenge moko oyo mwana akoki kososola yango. Liziba ya motuya mpo na koteya bana mpo na basosola Bomikabi ezali ndakisa moko oyo ezali na liteya ya Eteyelo ya Bana. Ntango mosusu oyo ekoki kosunga biso wana ezali biso koteya bana, bankoko, to baninga ya biyamba oyo bazali na mposa ya kososola malongi ya ntina oyo.
“[Mwasi] moko oyo azalaki kotambola na nzela akweyaki na libulu moko molai mpenza ete [ye] akokaki kobima te. Likambo te mpo na oyo [ye] asalaki, [ye] akokaki te kobima na [yemei]. [Mwasi] yango asengaki lisalisi mpe asepelaki ntango moleki nzela ya boboto ayokaki [ye] mpe akitisaki esikalie na libulu. Eye esalisaki [ye] mpo na kobima na libulu mpe kozwa lisusu bonsomi na [ye].
“Tozali lokola [mwasi] yango kati na libulu. Kosumukaka ezali lokola kokweyaka na libulu, mpe tokoki kobima bisomei te. Kaka lokola moleki nzela ya boboto ayokaki kobelela mpo na lisalisi [ya mwasi], Tata na Lola atindaki Mwana Se Moko wa Ye mpo na kopesa banzela ya kokimela. Bomikabi ya Yesu Klisto ekokaki komekisama na kokisaka esikalie na libulu; epesaka biso banzela ya kobimela.” 10 Kasi Mobikisi asalaki mingi koleka kokitisa esikalie, Ye “akitaki na libulu mpe asalaki ete biso tokoka kosalela esikalie mpo na kobimela.” 11 “Kaka lokola [mwasi] yango na libulu asengelaki komata esikalie, tosengeli koyambola masumu na biso mpe kotosa mibeko mpe mayokani mpo na kobima na libulu na biso mpe kosala mosala ya bomikabi na babomoi na biso. Bongo, nsima ya nyonso tokoki kosala, Bomikabi esalisi biso tokoma ya kolongobana mpo na kozonga na miso ya Tata na Lola.”12
Kala mingi te napesamaki libaku ya kokutana pionie moko ya ntango ya lelo, mwana mwasi wa bolingo ya Nzambe mpe mobongwani ya kala te na Eklezia ya Chilie. Azali mama monzemba na bana babali mibale. Na nzela ya nguya ya Bomikabi, apesamaki makoki ya kotia bomoi na ye ya kala nsima mpe azali sikawa kobunda na lokengo mpo na kokoma moyekoli ya malamu ya Yesu Klisto. Wana ezali ngai kokanisa na ntina na ye, mobeko moko eteyama na Mpaka David A. Bednar ezali koya na molimo na ngai: “Ezali malamu koyeba ete Yesu ayaki na mabele mpo na kokufa mpo na biso—oyo ezali ya ntina mpe ya moboko mpo na malongi ya Klisto. Kasi tosengeli lisusu kolula ete Nkolo alingi, na nzela ya Bomikabi na Ye mpe na nguya na Molimo Mosantu, kofanda kati na biso—kaka mpo na kokamba biso te kasi lisusu mpo na kolendisa.” 13
Lokola ndeko mwasi ya Chili mpe nasololaki lolenge nini kotikala na nzela oyo ekambaka na bomoi ya seko, ayebisaki ngai na motema nsai ete akanaki kokoba kotambola na nzela. Azalaka mosika ya nzela na bomoi na ye mingi, mpe alobaki ete ezalaki na eloko moko te “libanda kuna” mosika ya nzela alingaki ezonga na bomoi na ye lisusu. Nguya ya likoki ya Bomikabi ezali kosala kati na ye. Ezali kokomama na motema na ye.
Nguya wana ezali kaka te kopesa biso likoki ya kobima na libulu kasi lisusu ezali kopesa biso nguya ya kokoba na nzela moke mpe nkaka kokambaka mpo na kozonga na miso ya Tata wa biso na Lola.
Mobeko ya 3: Bomikabi ezali litatoli ya monene mingi koleka oyo tozali na yango na ntina ya bolingo ya Tata mpo na bana na Ye.
Tokosala malamu kokanisa na ntina ya likanisi oyo ezali koleka ngai na molimo ewuti na mpaka Oaks: “Kanisa lolenge nini esengelaki koyokisa Tata na lola mawa mpo na kotinda Mwana na Ye aniokwama na mpasi ekoki kososolama te mpo na masumu na biso. Eye ezali litatoli monene mingi koleka ya bolingo na Ye mpo na moko no moko na biso!” 14
Likela ya bolingo liluti wana esengeli etinda moko na moko na biso na mabolongo na biso na nsambo ya komikitisa mpo na kotonda Tata wa biso na Lola mpo na kolingaka biso mingiboye ete Ye atindaki Mwana Se Moko wa Ye mpe Mwana Abongi nie aniokwama mpo na masumu na biso, mitu mpasi na biso, mpe nyonso oyo ezali komonana lokola ya bosembo te na bomoi ya moko moko ya bisomei.
Bomikundoli Mwasi oyo Mokambi Uchtdorf alobelaki kala mingi te? Alobaki ete: “Mwasi moko oyo azalaki na mibu ya momekano mpe mawa alobaki na nzela ya mpinzoli na ye, ‘Nasosoli ete nazali lokola lokasa enuna ya dolar-20—efwasakana, epasuka, ya mbindo, basalela mingi, mpe ezokazoka. Kasi natikali kaka lokasa ya dolar-20. Nazali na motuya. Atako kutu nakoki te komonana ya motuya te mpe atako nabetami mpe nasalelami, nazali kaka na mutuya ya dolar 20 ya mobimba.’” 15
Mwasi oyo ayebi ete azali mwana mwasi wa bolingo ya Tata na Lola mpe azali na motuya ekoki na Ye mpo na kotinda Mwana na Ye amikaba mpo na ye, se moko. Ndeko mwasi moko na moko kati na Eklezia asengeli koyeba maye mwasi oyo ayebi—ete azali mwana mwasi ya bolingo ya Nzambe. Lolenge nini koyebaka motuya na biso epai na Ye ebongwanisaka lolenge tobatelaka mayokani na biso? Lolenge nini koyebaka motuya na biso epai na Ye esalaka na mposa na biso ya kosalisa basusu? Lolenge nini koyebaka motuya na biso epai na Ye ekolisaka mposa na biso ya kosalisa baoyo bazali na mposa ya kososola Bomikabi lokola tosalaka—nzela ya kokita na nse mpenza? Ntango moko na moko na biso akomisami malongi ya Bomikabi na nse ya mitema na biso, nde tokobanda kokoma bato ya lolenge Nkolo alingaka tozala ntango akoya lisusu. Akoyeba biso lokola bayekoli ya solo.
Tika ete Bomikabi ya Yesu Klisto esala ete “mbongwana enene” esalama na mitema na bino.16 Lokola tolamusamu na malongi oyo, esakolamaki na anzelu ya Nzambe mpo na kozala “nbongo ya nsai ya bosepeli monene,”17 nalaki ete tokoyoka lokola bato ya Mokonzi Benyamina bayokaki. Nsima ya kosambelaka makasi mpo ete Bomikabi etiama na babomoi na bango,“batondisamaki na bosepeli” 18 mpe “bazalaki kolinga kokota o kati ya boyokani boko elongo na Nzambe … mpo na kosala bolingi bwa ye, mpe kozala na botosi na mitindo mya ye na makambo manso.” .”19 Kosalaka, kobatelaka, mpe kosepelaka na mayokani na biso ekolakisa polele ete Bomikabi ya Yesu ekomami ya solo na mitema na biso. Nasengi bino bomikundola mibeko misato miye, bandeko basi:
-
1.
“Nyonso oyo ezali ya bosembo te na bomoi ekoki kokoma sembo na nzela ya Bomikabi ya Yesu Klisto.” 20
-
2.
Kati na Bomikabi Ezali na nguya mpo na kosalisa biso tolonga moto ya mokili mobali to mwasi mpe tokoma bayekoli ya solo ya Klisto.21
-
3.
Bomikabi ezali litatoli monene mingi koleka oyo tozali na yango na ntina ya bolingo ya Tata mpo na bana na Ye.22
“Nsima ya mikolo wana, elobaki Nkolo, nakotia mibeko na ngai kati na bango, mpe nakokoma yango na mitema na bango; mpe nakozala Nzambe na bango, mpe bakozala bato na ngai.” 23 Nabengisi biso tosenga Nkolo akoma mibeko miye ya Bomikabi na mitema na biso. Natatoli ete ezali ya solo. Na nkombo ya Yesu Klisto, amene
Show References
-
-
2 Old Testament: Gospel Doctrine Teacher’s Manual (2001), 198.
-
3 Yilimia 31:33–34; mongwa biso nde tobakisi.
-
4 Jeffrey R. Holland, “Roundtable Discussion,” Worldwide Leadership Training Meeting, Feb. 9, 2008, 28.
-
5 Preach My Gospel : A Guide to Missionary Service (2004), 52.
-
6 Yobo 38:7.
-
7 Dallin H. Oaks, “The Challenge to Become,” Liahona, Jan. 2001, 42
; Ensign, Nov. 2000, 33.
-
8 Bomoi ya Mary Lois Walker Morris ekomami na ye moko (buku esimbami na Linda Kjar Burton).
-
9 Tala David A. Bednar, “The Atonement and the Journey of Mortality,” Liahona, Apr. 2012, 12–19
; Ensign, Apr. 2012, 40–47.
-
10 Primary 7: New Testament (1997), 104.
-
11 Joseph Fielding Smith, Doctrines of Salvation, comp. Bruce R. McConkie, 3 vols. (1954–56), 1:123.
-
12 Primary 7 , 104.
-
13 David A. Bednar, Liahona, Apr. 2012, 14
; Ensign, Apr. 2012, 42.
-
14 Dallin H. Oaks, “Love and Law,” Liahona
and Ensign, Nov. 2009, 26.
-
15 Dieter F. Uchtdorf, “You Are My Hands,” Liahona
mpe Ensign, May 2010, 69.
-
16 Tala Alama 5:12–14.
-
17 Moziya 3:3.
-
18 Tala Moziya 4:1–3.
-
19 Tala Moziya 5:2–5.
-
20 Preach My Gospel, 52.
-
21 Tala David A. Bednar, Liahona, Apr. 2012, 12–19
; Ensign, Apr. 2012, 40–47.
-
22 Tala Dallin H. Oaks, Liahona
and Ensign, Nov. 2009, 26.
-
23 Yilimia 31:33; mongwa biso nde tobakisi.


c: text/html

text: Www.fssala Khyata.com, Fsala Ou Khyata, El Menji, El Menji Video, Khyata, Fsala Et Khyata, Vidieu Fsala Khyata, Fsala Okhiyata Video, Khyata Fsala, Fsala Khyata, Www.khyata.com, Vedio Khyata, Khyata.com, Fsala Et El Khyata Video, Lkhyata Fsala, Fsala W Khyta, Lfsala Lkhyata, El Menji Malla Fsala, Lfsala, Fsala W 5yata, Fssala Okhyata, Ta3lom Khyata, 5yata W Fsala, T3lim Fsala, Fsalakhyata, Video De Fsala W Khyata, Fsala Ou Khyta, Fsala Okhiyata, Fsala W KYata, Fsala Ou Kyata, Lfsala W Lkhyata, Fsala.w.khyata, Fssala Khyata, Ta3lim Al Fsala, Fsala W Khyata, Fsala O Lkhyata, Ta3alom Lfsala Khyata, T3lim Lfsala, Khyata Ou Lfsala, Fsala Okhyata, Ta3lim Fsala, TA3LOM FSALA, Taalom Lfsala , TA3LOM KHYTA, Ta3lim Fessala, Okhiyata, T3LIM, Ta3lim Khyta, Fsala 5yata, Ta3alom Fsala Okhiyata

robotstxt: allowed

filter: keep


text:
Vincent wa Paul
Vincent wa Paul (1581 - 1660) abotami o mboka Pouy, pene na engumba ya Dax, o mabele ma Landes, na ekolo Falansia. Azali mwana wa basato o libota lya ye (bato ba bilanga). Kino mibu zomi na mitano akoli se o libota lyango, akaboli mpasi elongo na bandeko banso. Kasi nsima ena, abandi koyenga yenga, mibu zomi na misato mobimba, akabwani na bandeko na ntina 'te akima bobola. O eleko ena, bonganga-Nzámbe bozalaki nzela ya kokoma moto mpe ya kosalisa libota. Vincent wa Paul akanisaki kobikisa na nzela ena libota lya ye. Yango wana akuli bonganga na mibu zomi na libwa.
Kasi manso maleki lokola Vincent akanisaki te. Ekólo Falansia ezalaki na mikakatano. Batu bazalaki lisusu na makoki te mpe bitumba ezali kovandisa batu na nzala enene. Banganga-Nzámbe mpe bazalaki na mpasi, bakisa mpe myoko mimesano mibe. Yango etindi Vincent abongola makanisi ma yé: aluki kopesa bomoi bwa ye mpo ya babola banso.
O mobu 1617, makambo mabale mamemi ye na mbongwana ena. O sanza ya yambo ya mobu mona, babengi ye akenda kosalisa moto moko alingi awei. Banso bazalaki komona moto ona lokola nsuka ya moto molamu. Kasi yemei ayebisi Vincent 'te soki asikolaka molimo mwa ye na sakramentu ya ntubela te, mbele awei na masumu maluti. Bobola bona bwa molimo bobeti motema mwa Vincent mingi. Se o mobu mona, mokolo moko mwa sanza ya mwambi, na ngonga alingi kobanda losambo la misa, bayeli yé nsango 'te libota lyoko lizali na mpasi, mpe banso ba libota nde bakufi soki bazwi lisalisi te. Vincent wa Paul alendisi bakristu 'te basalisa bango. Aluki mpe kobongisa lisalisi lina. Bobola bona bwa nzoto bobeti mpe motema mwa Vincent wa Paul. Banda ntango ena nde aluki ntango inso o mosala mwa ye kobikisa na molimo mpe na nzoto ya bato, mingi mpenza babola.
_[kokoma]
Ut'o mobu 1617, Vincent wa Paul amipesi na kosalela Nsango Elamu mpe baninga: "Mbala inso bosalaki bongo na moko wa bandeko ba ngai, bosalaki ngai moko" (Mt 25, 40). Vincent wa Paul akosakola nsima ya Kristu: Elimo wa Nzambe akiteli ngai, zambi Mokonzi apakoli ngai mafuta masantu; mpo 'te nasangela babola Nsango Elamu... " (Lc 4, 18). Bomoi bwa ye mobimba amipesi na babola; asalisi mpe bato ba nkita mpo 'te bayeba komipesa o mosala mya babola bango bazali "bankumu mpe bakonzi ba biso".
Bakrístu baike basangani, bamipesi motema mobimba o mosala mwango mpo ya lifuta te, mingi mpenza bamama, baye asangisi o lisanga na nkombo confrerie de la charité (eyebani lelo na nkombo Association Internationale des Charités). Lisanga lina nde liboti, o mobu 1633, lingomba lya ba Filles de la charité, liye Vincent abandisi elongo na Louise de Marillac. Mpe o mobu 1625 akeli lingomba lya basango Lazariste to "Congrégation de la Mission"; bamipesa na babola bipai binso, yambo mpenza o bituka bike; basikola milimo mibungi; basunga Eklezya, bateya o likindo mpe baluka bopeto bwa bango moko.
Vincent wa Paul amipesi na kobongisa bosalisani, akongoli mbongo na biloko mpo ya kosalisa bituka bya Falansia bizalaki na bitumba, aluki mpe ndenge ya kobongisa bomoi bwa banganga-Nzambe na mpe bomoi o ba likindo.
Asangisi makoki manso azwaki, asalisi bato ba mawa, abokoli bana bitike, bawei nzala na bato ba boloko, ba mpaka na bitula ndenge na ndenge, na mpe mabota mazalaki na mpasi. Ekosalisa ye moto, ayebi 'te moto ona azali o kati ya lisanga mpe lisanga lizali na etamboleli ya yango. Yango wana esengeli mpe koluka kobongisa bomoi mpe ezaleli ya masanga ma bato.
Apesi babola lokumu (bazali "bankumu mpe bakonzi ba biso"), asikoli bomoi bwa bango mobimba. Alingi kotala mobola lokola moto mpamba te, kasi lokola moto oyo azali na nkombo. Alingi batu na ndenge ezali komonana. Azwi makasi ma kolakisa na Eklezya mpe na mokili mokumba mwa bango mpo ya libiki lya babola. Na maloba mpe na misala mya ye, abongoli makanisi ma bato mingi mpe bizaleli mingi bya ntango ya ye. Sekele to ndanga ya molende mwa ye mpe ya boyebi kosalisa nde : Elimo ya Yésu Kristu!


text:
Mbwá
Mbwá (boyíké mbwá, Canis lupus familiaris o latɛ́) ezalí nyama ya mikúwa mpé ya mabɛ́lɛ eye efándaka elɔngɔ́ na bato. Eningisaka mokíla sɔ́kí elingí elɔ́kɔ tǒ sɔ́kí esepélí, mpé egángaka míngi sɔ́kí esɛ́ngɛli na bokébi bwa moto tǒ mpé sɔ́kí elingí kokébisa moto na likámá. Elíyaka misuni mya nyama.
Ezalí nyama o libóta lya limbwá. Ekómá moníngá mwa moto. Mbwá ebɔ́kwámí na ntína ebelé, ntángo esúsu bato babɔ́kɔli mbwá mpó na kotambwisa bato baye bamɔ́nɔkɔ tɛ́, ntángo isúsu mpó na kokɛ́ngɛlɛ ndáko, ntángo isúsu mpó na bokila, ntángo isúsu mpó na masano, ntángo isúsu mpó na koluka diamba mpé ntángo isúsu mpó na koluka bato baye babúngí o moningí tɔ̌ mbóngé ya mabelé. Mbwá izalí ndéngé na ndéngé.
Maloba[kokoma]
Opesi mbwá, mbwá eboyi.
Mbwá ezalí na makolo mínei, elandaka nzelá sé mɔ̌kɔ́ .
Mái makúfela mbwá mamɛlɛkɛ sé mopaya.


text:
Ngaliéma
Ngaliéma ezalí komíni ya límbe na kátikáti ya Kinshasa ya Kongó-Kinsásá. Ekabwání o likólo na Kintambo na ngómbá Ngaliéma mpé na nzéla ya Matadi.
Sitási bínéi bizalí :
- Binza Ozone;
- Binza Météo;
- Binza Delvaux;
- Binza I.P.N.
Ndáko-mokonzi ya palais de Marbre, kala ndáko ya Mobutu Sese Seko, mpé camp Tshatshi bizalí o ntéi ya Ngaliéma.
Tála mpé[kokoma]
Mankasa okati Wikipedia[kokoma]
Nkásá o libándá[kokoma]
- Rotary Club de Binza
- Photos des jardins du Mont Nagliema
- Carte de la ville de Kinshasa (2001)
- Carte de Léopoldville (1960)
- Carte de Léopoldville (1954)


text:
Na kosalaka, moko na moko na biso akoki kokoma mingi lokola Mobikisi ntango tosalisi bana ya Nzambe.
Moko ya bilembo minene koleka nyonso ya bosolo tozali na yango ete profeta na biso wa bolingo Thomas S. Monson, azali mosali aponami na Nkolo ezali ete ayekoli kolanda ndakisa ya Mobikisi—na kosalisaka moto na moto, moko na moko. Baye kati na biso oyo bakoti na mai ya libatisi bayokani mpo na kosala lolenge moko. Toyokani “ntango nyonso komikundolaka [Mobikisi] mpe kobatelaka mitindo na ye,” 1 mpe Ye alobi, “Eye ezali mobeko na ngai, ete bolingana, lokola ngai nalingi bino.”2
Botala boniboni maloba maye ya Mokambi Monson ezali libengisi se moko wana kaka: “Tozingami na baye bazali na mposa ya bokebi na biso, ya bolendisi na biso, ya lisungi na biso, ya libondi na biso, ya boboto na biso. … Tozali maboko ma Nkolo awa likolo ya mabele, na etinda ya kosalisa mpe kotombola bana na Ye. Azali na mposa ya moko na moko kati na biso.”3
Boyoki yango—libengisi ya kolingana? Mpo na boko, kosalisa to kosalela moko na moko, kolandaka ndakisa ya Mobikisi, eyaka na pete te. Kasi na nzela ya kosalaka, moko na moko na biso akoki kokoma mingi lokola Mobikisi ntango tosalisi bana ya Nzambe. Mpo na kosalisa biso kolingana malamu mingi, nalingi kopesa likanisi ya maloba minei: “Yambo tala, nsima salisa.”
Penepene na mibu 40 eleki, mobali na ngai mpe ngai tokendeki na tempelo mpo na bokutana na biso ya mokolo ya mitano na butu. Towutaki kobalana kala te, mpe nazalaki na mwa nkanda mpamba te eye ezalaki mbala na ngai ya mibale lokola molongani ya sika. Ndeko mwasi moko kovandaka mpembeni na ngai asengelaki komona yango. Ayekamaki mpe alobaki na nse na limemia ete, “kobanga te. Nakosalisa yo.” Kobanga na ngai ekitaki, mpe nakokaki kosepela na liyangani ya tempelo etikalaki. Yambo atalaki, nsima asalisaki.
Tobengisami banso mpo na kolanda mateya ya Yesu mpe kosalisa basusu. Libengisi oyo esuki te na bandeko basi ya banzelu. Ntango nakaboli mwa ndakisa ya mokolo na mokolo ya bandimi baye bayekoli liboso kotala mpe nsima kosalisa, koyoka mateya ya Yesu bango balakisi.
Mwana moko ya mibu motoba ya kelasi ya bana alobaki: “ntango naponamaki mpo na kozala mosungi ya kelasi, nakokaki kopona moninga mpo na kosala elongo na ye. Nazwaki [mwana mobali moko na kelasi na biso oyo abangisaki ngai] mpamba te aponamaki mokolo moko te na basusu. Nalingaki ayoka malamu.”4
Nini mwana oyo atalaki? Atalaki ete mobangisi na kelasi bapona ye ata mokolo moko te. Nini asalaki mpo na kosalisa? Bobele aponaki ye azala moninga wa ye lokola mosungi ya kelasi. Yesu Ateyaki, “Nde ngai nazali koloba na bino ete, bolinga bayini na bino mpe bobondela mpo na bango oyo banyokolaka bino.”5
Na palwasi moko, basimbi Bonganganzambe ya Alona yambo bazalakim se kotala mpe sikawa bazali kosalisa na lolenge moko ya ntina. Mposo na mposo bilenge babali yango bakokoma ntongontongo mpe bakotelama libanda ya ndako ya makita na mvula, na mbula ya mabanga, to moi makasi, kozilaka boyei ya bandimi ya mibange na palwasi na bango. Bakotombola bakiti ya baye bakokaka kotambola te mpe kozwa bango uta na motuka, kopesa maboko ya kolenga mpo na kosimba, mpe na bompikilisi kokamba bankulutu na nsuki ya mpembe na ndako. Bazali mpenza kosala mokumba na bango na Nzambe. Ntango batali mpe nsima basalisi, bazali ndakisa ya bomoi ya liteya ya Mobisiki: “Lokola esalaki bino yango na moko ya bandeko na ngai oyo ya mike, bosalaki yango na ngai.”6Lokola pologalami ya sika ya bilenge esalami, miso ya bilenge mibali oyo ekofungwama na ntembe te mpo na kozwa mabaku ebele ya kosalisa na lolenge ya Klisto.
Kotalaka mpe kosalisaka ntango mosusu esengi makasi mingi. Elenge mwasi moko afulama na nkombo ya Alexandria amonaki ete ndeko wa ye Madison akokaki te kosilisa bosenge ya Progrès personnel na yemei mpamba te azalaki na mpasi ya autism ya makasi. Alexandra asanganaki na bilenge basi ya palwasi na ye, basololaki na bayangeli ba ye, mpe azwaki mokano ya kosala likambo moko mpo na Maddy oyo ye akokaki te kosala ye moko. Moko na moko ya bilenge basi basilisaki kosalela ndambo ya milulu mpe miango ya Progrès personel na lolenge ya bozuili mpo na kosalisa Maddy azwa mpauni na yemei.7
Bilenge basi baye bakokola malamu na kati na misala ya bomama mpe bondeko ya basi ya Lingomba ya Bamama Basungi mpamba te bazali koyekolaliboso kotala, nsima kosalisa na lolenge ya bolingo.
Mokambi Monson akundolisi biso ete charité “bolingo ya peto ya Klisto”8—to na maloba mosusu, kotala mpe kosalisa— “ezali polele ntango mwasi akufela mibali ya mobange amikundoli mpe azwi misala ya palwasi” mpe “ntango ndeko mwasi oyo avandi ye moko na Lingomba ya Bamama Basungi azwi libengisi, ‘Yaka—vanda penepene na biso.’” 9 Mobeko ya wolo esalelami awa: “Likambo kani olingi ete bato [to basi] basengeli kosalela yo, yo sala kutu yango na bango.”10
Mobali moko oyo atalaki asalisaki na lolenge ebele ya motuya. Alobi:
“Nazalaki kosalisa mwasi wa ngai eyenga moko na Eteyelo etonda na bana ya mibu sambo ya mobulu. Ntango bokaboli ya Kelasi ya bana ebandaki, namonaki moko ya bana ya kelasi agumbamaki na kiti na ye mpe mpenza azalaki koyoka malamu te. Molimo elobelaki ngai ete azalaki na mposa ya libondisi, yango wana navandaki penepene na ye mpe na kimia natunaki ye mabe nini azwaki. Ayanolaki te … , yango wana nabandaki koyembela ye na malembe.
“Eteyelo ya bana ezalaki koyekola loyembo ya sika, mpe ntango toyembaki, ‘Soki nazali koyoka na motema na ngai, nayoki mongongo ya Mobikisi,’ nabandaki koyoka pole mpe molunge ya kokamwa etondisaki molimo mwa ngai. …Nazwaki litatoli ya ngaimei ya bolingo ya Mobikisi mpo na ye, … mpe mpo na ngai. … Nayekolaki ete tozali maboko ma [Mobikisi] ntango tozali kosalisana moko mpe mosusu.”11
Kaka te ndeko ya mobali oyo lokola Klisto amonaki mposa ya lisungi ya mwasi wa ye na kelasi etonda na bana ya mibu sambo ya mobulu; apesaki lisusu lisalisi lya ye na mwana moko azalaki na mposa. Alandaki Mobikisi, oyo ateyaki, “Misala miye bomoni ngai kosala yango bokosala lokola .”12
Kala te mpela efungolaki mabaku mingi mpo na bayekoli ba Yesu Klisto mpo na kotala mpe nsima kosalisa. Babali, basi, bilenge, mpe bana bamonaki bankita mpe bandako ebebisamaki mpe babwakaki biloko binso mpo na kosalisa kopetola mpe kobongisa biloko bibukanaki. Boko batalaki mposa ya kosalisa na mosala ya liboma ya kosukola bilamba. Basusu na mpasi bakombaki bafoto, bankasa ya leta, mikanda, mpe mikanda misusu ya motuya mpe nsima batandaki yango libanda mpo na kobatela nini bakokaki. Kotalaka mpe nsima kosalisaka ezali ntango inso malamu mpe ekokokanaka te ntango inso na manaka na bisomei.
Esika nini ya malamu mingi mpo yambo kotala mpe nsima kosalisa koleka ndako? Ndakisa moko uta na bomoi ya Mpaka Richard G. Scott elakisi yango:
“Butu moko mwana mobali wa biso Richard, oyo azalaki na mpasi ya motema, alamukaki na koganga. … Mbala mingi mwasi wa ngai ntango inso azalaki kolamaka mpo na kolengela mwana alelaki, kasi mbala oyo nalobaki, ‘Nakolengela ye.’
“Na ntina ya mpasi na ye, ntango abandaki kolela, motema na ye alingaki kopema mbangumbangu. Alingaki kosanza mpe kobebisa bilamba ya mbeto. Butu wana nasimbaki ye penepene na ngai mpo na kolemmbisa lombangu ya motema na ye mpe kokanga kolela na ye ntango nazalaki kobongola bilamba na ye mpe kotiela ye elamba ya mbeto ya sika. Nasimbaki ye kino akendeki kolala. Nayebaki te ete kaka mwa sanza nsima akokufa. Nakomikundola ntango inso kosimbaka ye na maboko ma ngai na kati ya butu wana.”13
Yesu alobaki, “Moto nyonso alingi kozala monene o ntei na bino, azala mosali na bino.”14
Ntango mosusu tosenginiami na kosalisa na lolenge moko oyo tolingi kosalisela mpe kaka te na lolenge oyo esengeli na ntango wana. Ntango Mpaka Robert D. Hales ateyaki mobeko ya bomoi ya bomoni liboso, akabolaki ndakisa ya kosomba likabo mpo na mwasi na ye. Mwasi na ye atunaki, “Ozali kosomba yango mpo na ngai to mpo na yo?”15 Soki tozui motuna wana na mposa na bisomei lokola tozali kosalisa mpe totuni, “Ezali ngai kosala yango mpo na Mobikisi, to nazali kosala yango mpo na ngai?” Lisalisi na biso ekokokana mingimingi na mosala ya Mobikisi. Mobikisi atunaki, mpe yango tosengeli kotuna, “Nini olingi ngai nasala mpo na yo?”16
Mwa bamposo eleka, nazalaki kowelawela mpe nalembaki, na mingi-ya-kosala na manaka na ngai. Nalikyaki kokende na tempelo mokolo wana kasi nayokaki nazalaki kaka na mosala mingi mpenza. Nokinoki ntango likanisi wana ya kozala na mosala mingi mpo na kokende na mosala ya tempelo te ekatisaki mayele na ngai, elamusaki ngai na nini nazalaki na yango mposa mingi mpenza kosala. Natikaki bilo na ngai mpe namataki na Tempelo ya Salt Lake, komitunaka ntango nini nalingaki kokanga ngonga nazalaki kobungisa. Na matondi, Nkolo azali na bompikiliki mpe boboto mpe ateyaki ngai liteya ya kitoko mokolo wana.
Wana evandaki ngai na ndako ya liyangani, elenge ndeko mwasi moko agumbamaki likolo na ngai mpe alobelaki ngai na nsei na limemia, “Nazali mpenza na mwa nkanda. Eye ezali bobele mbala na ngai ya mibale na tempelo. Okoki nasengi yo kosalisa ngai?” Boniboni akokaki koyeba mpenza ete maloba wana ezalaki mpenza oyo nazalaki na mposo ya kosala? Ayebaki te, Tata wa lola ayebaki. Ye atalaki mposa na ngai ya monene mingi mpenza. Nazalaki na mposa ya kosalisa. Ye atindika elenge mwasi oyo ya mosawa mpo na kosalisa ngai na kobengisaka ngai mpo na kosalisa ye. Nazali na ntembe te oyo azwaki litomba monene mingi koleka.
Natondi botondi ya mozindo na bato mingi lokola Klisto oyo basalisi libota na biso o ntaka ya mibu miye. Napesi matondi uta na motema na mobali mpe libota na ngai ya bolingo, oyo basalisi na kimoyimi te kasi na bolingo monene.
Tika ete banso toluka yambo kotala, nsima kosalisa. Ekosala biso bongo, tozali kobatela mayokani mpe lisalisi na biso, lokola oyo ya Mokambi Monson, ekozala polele ya boyekoli na biso. Nayebi ete Mobikisi azali na bomoi. Bomikabi na Ye epesi biso makoki ya kotia mateya na Ye na bomoi na biso. Nayebi Mokambi Monson azali profeta na biso lelo. Na nkombo ya Yesu Klisto, amene.
Mostrar las referencias
-
-
2. Yoane 15:12.
-
3. Thomas S. Monson, “What Have I Done for Someone Today?” Liahona
mpe Ensign, sanza ya zomi na moko 2009, 86.
-
4. Canyon H., “A Good Choice,” Friend, sanza ya yambo 2012, 31.
-
5. Matai 5:44.
-
6. Matai 25:40.
-
7. Tala “For Madison,” lds.org/youth/video/for-madison.
-
8. Moroni 7:47.
-
9. Thomas S. Monson, “Charity Never Faileth,” Liahona
mpeEnsign, sanza ya zomi na moko 2010, 125; tala lisusu Daughters in My Kingdom: The History and Work of Relief Society (2011), 101.
-
10. 3 Nefi 14:12.
-
11. Al VanLeeuwen, “Serving the One,” Liahona, sanza ya mwambe 2012, 19
; Ensign, sanza ya mwambe 202012, 15; tala lisusu Sally DeFord, “If I Listen with My Heart,” 2011 Outline for Sharing Time, 28.
-
12. 3 Nefi 27:21.
-
13. Richard G. Scott, “The Eternal Blessings of Marriage,” Liahona
mpeEnsign, sanza ya mitano 2011, 96.
-
14. Matai 20:26.
-
15. Robert D. Hales, “Becoming Provident Providers Temporally and Spiritually,” Liahona
mpe Ensign, Sanza ya mitano 2009, 9.
-
16. Matai 20:32.


text:
Ekeléziya katolike
Ekeléziya katolike ezalí eyamba ya bato baye bandimelá Yésu Klisto mpé bakambamaka na Pápa.
Ekeléziya katolike ndé ekelézia mpé koloba moto óyo andimelá Yésu-Klísto engɛ́bɛ́nɛ́ na matéya ma bondimi bwa eyamba ya bamumpɛ́. Ekelézia yangó ezalí na balandi bilioni 1,2 o mokili mobimba. Mpó na kokóma mumpɛ́ ekosengela 'te moto azwa batísimo, alanda katékisimo mpé nsima ya kolanda katékisimo, yě akokúla mpé akopɛ́sɛmɛ eposá ya koliya ostíya mpé nsima akolanda matéya ma *confirmation.


text:
Mbɛbú
Mbɛbú tǒ bibɛbú bizalí biténi bíbalé ya misuni libosó lya monɔkɔ, bizalí mbɛbú ya likoló mpé mbɛbú ya nsé. Bizalí pɛtɛ, na bolɛmbú, mpé na bitaú. Bisálemaka mpɔ̂ na kolíya, mpɔ̂ na koyóka na kosímba, mpé mpɔ̂ na kosála koloba.
Biténi[kokoma]
Nzébi bakɛsɛnisaka ebɛbú ya nsé (Labium inferioris) na ebɛ́bú ya likoló (Labium superioris). Ebɛbú ya nsé elongobaní elekí ebɛbú ya likoló na bonɛ́nɛ. Lomposo la mbɛbú na lomposo losúsu, lomposo la mbɛbú lokɛ́, ntína lomposo la mbɛbú lozalí na bibaka 3 tǒ 5 nzókandé losúsu na bibaka 16. Ntína níni minsisá mibelé mya makilá mimɔ́nisamaka mpé mbɛbú izalí na langí motáné.
Lomposo la mbɛbú lozalí na nkunza tɛ́. na ebimisele ya botɔki tɛ́, mpé na ebimisele ya mafúta tɛ́. Ntína eye lozalí tɛ́ na bibáteli lomposo losúsu. Ndé lokaukaka míngi.


text:
Tatá wa Bísó
Tatá wa Bísó (latɛ́: Pater Noster) ezalí libóndeli lya Boklísto.
O Bondeko bwa sika Yésu apɛ́sí libóndeli eye lokóla eyano ya motúna mwa bapɔ́stɔlɔ. Búku ya Matiasi ná Lukasi ipɛ́sí nkomá ya yangó.
Libóndeli[kokoma]
Ekeléziya katolíkɛ[kokoma]
-
- Tatá wa bísó, ozalí o likoló,
- bato bakúmisa Nkómbó ya Yɔ̌,
- bandima bokonzi bwa Yɔ̌, mpɔ̂ elingí Yɔ̌,
- basála yangó o nsé,
- lokóla bakosálaka o likoló.
-
- Pɛ́sa bísó lɛlɔ́ biléi bya mokɔlɔ na mokɔlɔ,
- límbisa mabé ma bísó,
- lokóla bísó tokolímbisaka baníngá.
- Sálisa bísó tondima masɛ́nginya tɛ̂,
- mpé bíkisa bísó o mabé.
-
- Na yɔ́ bokonzi,
- nguyá na nkembo,
- o bileko o binso sékô.
-
- Amen!
Misíoni (Ubangi-Mongala)[kokoma]
- Tatá na bísó na likoló,
- nkómbó na yɔ́ ezala mosanto,
- bokonzi na yɔ́ eya,
- mokano na yɔ́ esalama na nsé
- lokola na likoló.
- Pésa bísó kwanga ekokí lɛlɔ́.
- Límbisa bísó nyongo na bísó,
- pelamoko elimbisi bísó bango nyongo na bango.
- Kamba bísó kati na komekama tê,
- kasi bíkisa bísó na mabé.
- Mpo ete na yɔ́ ezalí bokonzi,
- na nguyá, na nkembo,
- lobiko na lobiko.
- Amen.


text:
Botika te bikumbeli ekueyisa bino na nse. Eleko oyo ezali ya bino—bozala bayekoli ya mpiko ya Nkolo Yesu Klisto.
Napesi bino mbote na ntongo oyo—mingi mingi bilenge baoyo nyonso bazali awa na Ndako ya Likita mpe nzinganzinga na mokili. Bozali nkola eponama oyo ezali na ata ndele, mpe nazali koloba mingi mingi na bino.
Mibu ebele eleki wana tokendaka kotala libota na biso na Florida, mvula ya ba kake ebetaki na nse mosika mingi te na biso. Muasi moko azalaki kovanda na ndako ya motuka akotaki na esika na ye ya bosokoli mpo na kobombama. Ndako ya motuka ebandaki koningana. Sima ya ngonga moke elekaki. Bongo ayokaki mongongo ya moto ya pembeni na ye : “Nazali awa na nsuka ya lisuku.” Kobimaka libanda uta na eteni ya kosokola, na bokamui monene, amonaki ete mvula ya ba kake etombolaki mpe ememaki ndako na ye ya motuka na mopepe, kokitisaka yango malamu mingi likolo ya ndaku ya motuka ya moninga na ye.
Bandeko na ngai bilenge mibali, mokili ekosielumuka te na kimia nyonso liboso ya Boyei ya mbala Mibale ya Mobikisi. Makomi elobi ete “biloko nyonso ekoningana.”1 Brigham Young alobaki, ‘ebimisamelaki ngai na ebandeli ya Eklezia oyo, ete Eklezia ekopanzana mokili mobimba, ekofuluka, ekokola mpe ekokende na mkili mobimba, mpe nguya ya satana ekopanza mpe lokola sango malamu ekopanzana na bikolo ya mabele.”2
Mingi esakolamaki na oyo etali boningani ya mabele mpe bitumba3 ezali ekumbaki ya molimo oyo ekoki kopikola bino na moboko ya molimo mpe kokitisa molimo na bino na bisika bokoki kokanisa ata moke te kozala, ntango mingi na komona na bino moke ete bosi boninganaki.
Mipepe makasi ya mabe ezali komekama ya monguna. Lisumu ekozalaka ntango nyonso ndambo ya oyo ya mokili, kasi etikala kozala ata mokolo moko te kosimbama, kotondisama to kondimama te. Ezali, solo, nguya moko ya makasi oyo ekokonzaka mbula ya mopepe makasi ya lisumu. Oyo ebiangami boyamboli.
Mvula nyonso te ya mupepe makasi ya bomoi esalamaka na yo. Mingi ekomaka mpona ba boponi mabe ya basusu, mpe mingi eyaka kaka mpona yango ezali bokufi.
Lokola elenge moko ya mobali, President Boyd K. Packer anyokuamaki bolema ya maladi ya polio. Ntango Elder Dallin H. Oaks azalaki na mibu nsambo ya mbotama, tata na ye akufaki na mbalakaka. Ntango ndeko muasi Carol F. McConkie bokambi monene ya Bilenge Basi azalaki elenge, baboti na ye bakabuanaki. Mikakatano ekoki koyela bino, kasi lokola ozali na elikia na Nzambe, yango ekoyeisa bondimi na bino makasi.
Na molongo, ba nzete oyo ekoli nzinga nzinga na mopepe ekomaka makasi. Ndenge mipepe ekopepa nzinga nzinga na nzete moke, makasi libanda ya nzete ezali kosala biloko mibale. Yambo, yango ezali kosunga misisa kokola bangu mpe kokende mosika. Ya mibale, makasi ya nzete ekobanda kotonga nzete ya solo mpe bitape ekoma mbinga mpe petepete na kotindika ya mopepe. Misisa wana ya makasi mpe bitape ekobatela nzete na mipepe oyo ekoki ya solo kozonga.4
Bozali na nsuka te motuya mingi koleka liboso ya Nzambe koleka nzete. Ozali muana na Ye ya mobali to muana na ye ya muasi. Akelaki molimo na bino makasi mpe makoki ya kozalaka makasi lisusu na mbula ya mopepe makasi ya bomoi. Mbula ya mopepe makasi na bolenge na bino, lokola mopepe na nzete moko ya moke, ekoki kokolisa makasi ya oyo ya molimo na bino, kobongisaka bino mpona mibu liboso.
Boni boni bozali komibongisa mpona mvula ya mopepe makasi na bino? “Bokundola … ezali likolo ya libanga ya Mosikoli na biso, oyo azali Klisto, Muana na Nzambe, oyo bosengeli kotonga moboko na bino; ete ntango zabulu akolinga kotinda mipepe na ye ya makasi, … makula na ye na mvula ya mopepe makasi, … ntango mvula na ye nyonso ya mabanga mpe ekumbaki na ye ya makasi ekobeta likolo na yo, ekozala na nguya te … kokueyisa yo na nse … mpona libanga likolo na yango bino botongami. ”5 Oyo ezali kimia na bino na mvula ya mopepe makasi.
Mokambi Thomas S. Monson alobaka, “Esika mbala moko mibeko ya Eklezia mpe mibeko ya bato ezali ya kokokana koleka, sikoyo ezali na libulu monene kati na biso, mpe ezali kokolaka monene koleka.”6 Libulu yango, mpona mingi, ekosala makasi mvula ya mopepe makasi ya molimo. Botika ngai nakabola ndakisa moko.
Nsanza oyo eleki Bokambi ya Yambo mpe Lisanga Likoki ya ba Zomi na mibale babimisaki mokanda moko mpona bakambi ya Eklezia na mokili mobimba. Na eteni moko etangami : “Ba mbonguana na mobeko ya bato nyonso ekoki te, na yango ekoki te kobongola mobeko ya kolongobana oyo Nzambe atiaki na esika. Nzambe azali kozela biso kobundela mpe kobomba mitindo na Ye kotelelaka makanisi ekeseni to etamboli ya bato. Mobeko na Ye ya bopeto ezali polele : bokutani ya nzoto ezali na nzela kaka kati ya mobali mpe muasi baoyo babalani engebene na mobeko mpe ndenge elongobani lokola mobali mpe muasi. Tosengi bino na lombango botala yango lisusu … Malongi oyo ezali na ‘ La Famille : Declaration au Monde.’”7
Lolenge mokili ezali kokende libanda kouta na mobeko ya bopeto ya Nkolo, toyebi te. Mokambi Monson alobaki: “ Mobikisi ya molongo amanyolaki Ye moko lokola kozalaka na kati ya mokili kasi ya mokili te. Tokoki mpe kozala na mokili kasi ya mokili te soki tobuaki makanisi ya lokuta mpe mateya ya lokuta mpe botikala solo na oyo Nzambe atindaka.”8
Ntango ba mbula matari mpe bato ya makanisi malamu balimboli libala mpona mbala ya mibale, Nkolo asali yango te. Na ebandeli mpenza, Nzambe asalaki libala kati ya mobali na muasi—Adama na Ewa. Atiaki ba ntina ya libala kokende mosika koleka na bosepeli ya moto ye moko mpe botosi ya mikolo, ya motuya koleka, kopusaka liboso esika esengeli mpona bana bakobotama, kokola mpe koleisa. Mabota ezali biloko ya motuya ya lola.9
Mpona nini tozali kokoba kolobela oyo etali yango ? lokolo Polo alobaki, “Tozali kotala te biloko oyo ezali komonana, kasi na biloko oyo ezali komonana te.”10 Bapostolo ya Nkolo Yesu Klisto, tozali na mokumba ya koteya muango ya Nzambe mpona bana na Ye mpe kokebisa na ba mbano ya kozua ndenge esengeli te mitindo na Ye.
Kala te, nasololaki na Laurel kouta Etazini. Nalobi lokola email na ye :
Oyo eleki mibu ebele baninga na ngai na Facebook bandaki kotia muango na bango mpona libala : ebele basunga libala ya muasi-na-muasi mpe mobali-na-mobali, mpe ebele ya bilenge Bansantu ya Mikolo ya suka balikasi ete bango ‘balingi’ ba muango. Natiaki maloba te.
“Nazuaki mokano ya koloba bondimi na ngai na libala elongobani na ndenge esengeli.
Na foto na ngai, nabakisaki lisapo ‘nandimeli libala kati na mobali mpe muasi.’ Kaka na mbala moko nabandaki kozua bitinda. Ozali moyimi.’ ‘Olingi kosambisa.’ Moko akokanisaki ngai kosala mowumbu na ngai moko. Mpe nazuaki liloba oyo kowuta na moninga moko ya munene oyo azali mondimi ya makasi na Eklezia : ‘Ozali na bosenga ya kokanga ban tango. Makambo ezali kobonguana mpe boye yo mpe osengeli.’
“Nazongisaki mabe te,” alobaki, “kasi nabuakaki lisakola na ngai na nse te”
Asukisaki: “Ba ntango mosusu, lokola Mokambi Monson alobaki, ‘bosengeli kotelema bino moko.’ Na elikia lokola elenge, tokotelela elongo nakozalaka solo na Nzambe mpe na mateya ya ba profeta na Ye ya bomoi. ”11
Likanisi ya ntango nyonso mpona biso esengeli ezala ya kobundaka na bobendani ya muasi-na-muasi mpe mobali-na-mobali. Ezali mvula ya mopepe makasi ya mbangu makasi. Nalingi koloba bolingo mpe esengo na ngai na bango baoyo batelemi na bokasi likambo oyo ya bondimi mpe batikali solo na mitindo ya Nzambe!12 Kasi moto nyonso, na bonsomi na mikano mpe ba bondimi, akoki na boboto mpe bondimami na biso.13
Mobikisi ateyaki biso bolingo kaka mpona baninga na biso te kasi lisusu na baoyo tondimisami na bango te—mpe kutu baoyo babuaki biso. Ye alobaki: “Mpona soki bolingi baoyo balingi bino, litomba nini bokozua? … mpe soki opesi ndeko na yo kaka mbote, nini bosali lisusu ya koleka? ”14
Profeta Joseph Smith akebisaki biso na“bopangana na kosala bosembo bisomoko” mpe koyeyisa motema molai liboso ya mibali mpe basi nyonso tiii tokoyoka “kotia bango likolo na mapeka na biso.”15 Na nsango malamu ya Yesu Klisto, ezali na esika te mpona kotiola, boyokisi nsomo, to ki boeklezia.
Soki bozali na mituna na oyo etali toli kowuta na bakambi ya Eklezia, tosengi bosolola oyo etali bino na bosolo na baboti na bino mpe bakambi na bino. Bozali na bosenga ya bokasi oyo ekowuta na kolikiaka na ba profeta ya Nkolo. Mokambi Harold B. Lee alobaki: “Kimia kaka moko tozali na yango lokola bandimi ya Eklezia ezali ko … kotanga kopesa makanisi na maloba mpe mitindo oyo Nkolo asengeli kopesa na nzela ya profeta na Ye … Ekozala na biloko mingi oyo ekopesa kokitisa motema mpe bondimi. Bokoki kolinga te oyo ekoya. … ekoki kotelemela boteli na bino ya politiki … botali na bino ya mabota … etelemeli … bomoi na bino ya libota. Kasi soki bokoyokaka makambo wana, lokola soki ewuti na monoko ya Nkolo Yemoko, … ‘maninisa ya lifelo bino … mpe Nkolo Nzambe akopanza ba nguya ya molili liboso na yo …’ (D&C 21:6).”16
Kobatelama mususu ya nguya makasi na mbula ya mupepe makasi ya bomoi ezali Buku ya Mormon.
Ntango Mokambi Henry B. Eyring azalaki elenge, libota na ye ekendaki kofanda na mboka ya sika. Na yambo amonaki kolongua na bango mabe mpe azuaki baninga mingi te. Ayokaki lokola akokanaki na bayekoli mususu ya kelasi ya likolo te. Mvula ya mopepe makasi ezalaki kobaluka. Nini ye asalaki? Abuakaki bokasi na ye na kati ya Buku ya Mormon, kotangaka yango mbala mingi.17 Sima ya mibu, Mokambi Eyiring atatolaki: “Ngai [nalingi ko] zonga na Buku ya Mormon mpe komela na bozindo makasi mpe ntango mingi.”18 “[Yango] ezali litatoli ya makasi koleka oyo ekomama tozali na yango ete Yesu azali Klisto.”19
Nkolo apesaka bino nzela mususu ya kotelema ngui, likabo ya molimo ya nguya koleka ete mvula ya mopepe makasi ya monguna! Ye alobaki, “Botelema … na bisika bisantu, mpe bozala ya koningana te.”20
Ntango nazalaki elenge, ezalaki kaka na batempelo 13 na Eklezia. Sikawa bizali 142. Ntuku muambe na mitano ya pulusantaze ya bandimi ya Eklezia bafandi na 200 miles (320 kilometele) ya Tempelo. Nkolo apesaka nkola na bino nzela monene koleka na batempelo na Ye Bisantu mpe nkola nyonso na lisituale ya mokili.
Bino bosi botelema mokolo na tempelo, bolataki bilamba ya mpembe, kozelaka kosala ba libatisi ? boyokaki ndenge nini ? kuna ezali na boyoki moko makasi ya bonsatu na tempelo. Kimia ya Mobikisi ekokonza kobaluka ya mvula ya mupepe makasi ya mokili.
Lolenge bozali komiyoka na tempelo ezali ndakisa mpona lolenge bolingi koyoka na bomoi na bino.21
Boluka bankoko na bino ya mibali mpe bankoko na biso ya basi mpe bandeko na bino ya basi to ya mibali ya mosuka oyo bakenda liboso na yo. Bomema bankombo na bango na tempelo na bino.22 Lokola bozali koyekola oyo etali bankoko na bino, bokomona bandakisa ya bomoi, ya libala, ya bana; bandakisa ya bosembo; mpe mingimingi te bandakisa oyo bolingi kokoma.23
Nsima na kati ya tempelo bokoyekola mingi na oyo etali Bokeli ya mokili, oyo etali bandakisa na kati ya bomoi ya Adama na Ewa, mpe ya motuya koleka, oyo etali Mobikisi na biso, Yesu Klisto.
Bandeko na ngai bilenge mibali mpe basi, boni boni tolingi bino, tosepeli na bino, mpe tozali kosambela mpona bino. Botika te mvula ya mopepe makasi ekueyisa bino na nse. Oyo ezali mikolo na bino—kotelema makasi lokola bauekoli ya Nkolo Yesu Klisto. 24
Botonga na ngwui makasi moboko na bino likolo ya libanga ya Mosikoli na bino.
Bobomba lokola bomengo mobimba nyonso bomoi na Ye oyo ekokani na mosusu te mpe mateya na Ye.
Bolonda na etingia mingi ndakisa na Ye mpe mibeko na Ye.
Boyamba na bozindo makasi bolingo na Ye, mawa mpe ngolu na Ye, mpe makabo ya nguya koleka ya bomikabi na Ye.
Lokola bozali kosala, nalaki bino ete bokomona mvula ya mopepe makasi mpona oyo ezali—mimekano, masenginia, bobungisi makanisi, to mikakatano kosunga bino kokola. Mpe lokola bozali kobika na bosolo mvula nsima na mvula, nayebisi bino ete mayele na bino ekolakisa bino ya solo lisusu mpe lisusu ete Yesu azali Klisto. Libanga ya molimo na nse ya makolo na bino ekozala makasi mpe kimia. Bokosepela Nzambe atiaka bino awa kozala eteni ya mabongisi ya nsuka mpona bozongi na nkembo ya Klisto.
Mobikisi alobaki, “nakotika bino nakozanga libondisi te: nakoya epai na bino.” 25 Oyo ezali elaka na Ye mpona bino. Nayebi ete elaka oyo ezali ya solo. Nayebi ete Ye azali na bomoi, na nkombo ya Yesu Klisto, amen.
Show References
-
-
2. Mateya ya Brigham Young, sel. John A. Widtsoe (1954), 72.
-
3. Tala Dallin H. Oaks, “Preparation for the Second Coming,” Ensign toLiahona, nsanza ya mitano 2004, 7–10.
-
4. Tala A. Stokes, A. H. Fitter, mpe M. P. Coutts, “Responses of Young Trees to Wind and Shading: Effects on Root Architecture,” Journal of Experimental Botany, vol. 46, no. 290 (Sanza ya Libwa. 1995), 1139–46.
-
5. Helamane 5:12.
-
6. Thomas S. Monson, “Priesthood Power,” Ensign toLiahona, Sanza ya Mitano 2011, 66.
-
7. Mokanda ya Bokambi ya Yambo, Sanza ya Misato. 6, 2014; tala lisusu David A. Bednar, “Tondima na Kozalaka Mpeto,” Ensign toLiahona, Sanza ya Mitano 2013, 41–44; Dallin H. Oaks, “Ba Nzambe Mosusu Te,” Ensign toLiahona, Sanza ya zomi na moko 2013, 72–75; Mpona Bokasi ya Bilenge (booklet, 2011), 35–37
-
8. Thomas S. Monson,Ensign toLiahona, Sanza ya mitano 2011, 67.
-
9. Mpaka Russell M. Nelson alobaki: “Marriage is the foundry for social order. … That union is not merely between husband and wife; ; it embraces a partnership with God” (“Nurturing Marriage,” Ensign toLiahona, Sanza ya Mitano 2006, 36). Tala lisusu Matai 19:5–6.
-
10. 2 Bakolinti 4:18.
-
11. Mikanda mpe lisolo ya moto ye moko, nsanza ya Mitano. 17, 2014; tala lisusu Thomas S. Monson, “Bomeka Kotikala Bino Moko,” Ensign toLiahona, nsanza ya zomi na moko 2011, 60–67.
-
12 Tala Jeffrey R. Holland, “Helping Those Who Struggle with Same-Gender Attraction,” Ensign, Sanza ya zomi 2007, 42–45;Liahona, Sanza ya zomi 2007, 40–43.
-
13 Kutu ntango motelemeli Klisto Korihor alukaki kobebisa bondimi ya bato, mibeko ya Nzambe ebatelaki ye na etumbu: “Sikawa ezalaki na mobeko te mpona boyambi ya moto ; mpo ezalaki mpenza ekeseni na mitindo ya Nzambe ete ezala mobeko moko oyo ekokaki komema bato bisika bikokani te. … Sikawa soki moto moko azali na mposa ya kosalela Nzambe, ezalaki litomba na ye; … kasi soki andimaki ye te ekozala na mobeko te ya kopesa ye etumbu” (Alama 30:7, 9). eteni ya zomi na moko ya bondimi ekomami, “Tosengi litomba na biso ya kokumbamela Nzambe ya Bokasi nyonso engebene na masengami ya mayele ya motema na biso moko, mpe kopesaka nzeala ya litomba se moko wana na bato nyonso, ete tika bakumbamela na lolenge, na esika, mpe nini bakoki kopona.”
-
14. Matai 5:46–47.
-
15. Teachings of Presidents of the Church: Joseph Smith (2007), 427, 429.
-
16. Teachings of Presidents of the Church: Harold B. Lee (2000), 84–85; tala lisusu Robert D. Hales, “Likita linene: Strengthening Faith and Testimony,” Ensign toLiahona, Sanza ya zomi na moko 2013, 6–8.
-
17. Tala Robert I. Eaton and Henry J. Eyring, I Will Lead You Along: The Life of Henry B. Eyring (2013), 40.
-
18. Henry B. Eyring, Choose Higher Ground (2013), 38.
-
19. Henry B. Eyring, To Draw Closer to God (1997), 118.
-
20. Doctrine et Alliances 87:8; tala lisusu Doctrine et Alliances 45:32.
-
21. Tala Doctrine et Alliancess 52:14.
-
22. Tala Neil L. Andersen, “Find Our Cousins!” (address given at RootsTech 2014 Family History Conference, Sanza ya mibale. 8, 2014); lds.org/prophets-and-apostles/unto-all-the-world/find-our-cousins.
-
23. Tala David A. Bednar, “The Hearts of the Children Shall Turn,” Ensign toLiahona, Sanza ya libwa. 2011, 24–27.
-
24. Tala Helamane 7:9.
-
25. Yoane 14:18.


text:
Lokola molunge ya makasi oyo ebongoli libende na ebende ya makasi, ntango totikali na botongono na momekano ya nsomo ya bondimi na biso, bopetolami ya molimo ekokoma mpe bokasi na biso ya molimo ekobakisama.
Mibu zomi eleki, mwasi wa ngai, Kathi, mpe ngai tozalaki kovanda na São Paulo, Brazil, Mokambi David Marriott azalaki kokamba Misio ya Brazil São Paulo Interlagos. Ye mpe mwasi wa ye, Neill, mpe bana babali ba ye Will, mpe Trace bazalaki kovanda penepene na biso. Batikaki ndako ya bango nkita ya bango, mpe mingi ya libota lya bango mpo na koyanola libiangi moko ewutaki na profeta ya kosala misio.
Mokambi Marriott abiangaki ngai mpokwa moko. Mwana mwasi ya bango ya mibu 21, Georgia, nkulutu na kobeta violon na Indiana University, batutaki ye na motuka ntango azalaki kozonga ndako na velo nsima ya liyangani ya Eklezia. Na nsango ya liboso, Georgia akomaki malamu. Nan gonga ya nsima ezaleli na ye ebebaki mpenza.
Libota mpe baninga babandaki kokila mpe kosambela mpo na likamwisi mpo na Georgia. Neill Marriott akendeki na mpempo na butu na Brazil. Ntango akomaki na libanda ya mpempo na Indiana mokolo elandaki akutanaki na bana ba ye ya mobali mpe mwasi. Bayambaki ye mpe na mai na miso balimbolaki na ye ete bazalaki na Georgia ntango awaki.
Natalaki libota ya baMariott na ntango ya makambo mana mpe na sanza mpe mibu milandaki. Balelaki, basambelaki, balobelaki Georgia, bayokaki mpasi mpe mawa mingi mpenza, kasi bondimi bwa bango elembaki te. Na liyangani ya ntongo oyo, toyokaki bondimi ekokani na bomoi ya kitoko ya mabota Bowen mpe Wilberger. 1
Likabo ya bondimi ezali likabo ya molimo ezanga ntalo. “Eye ezali bomoi bwa seko,” Yesu asambelaki, “ete bakoka koyeba yo Nzambe se moko, mpe Yesu Klisto, oyo otindaki.” 2
Bondimi bwa biso ezwi na katikati Nzambe mpe Yesu Klisto, oyo azalaki Mobikisi mpe Mosikoli wa biso. Elendisami na boyebi ete nsango malamu ezongisami na mabele; ete Buku ya Mormon ezali liloba ya Nzambe; mpe ete baprofeta mpe bapostolo lelo basimbi bafungola ya banganganzambe. Topesi motuya ya bondimi bwa biso, tozali kosala mpo na kolendisa bondimi ba biso, tozali kosambela mpo na kokolisa bondimi, mpe tozali kosala nyonso na nguya ya biso mpo na kobatela mpe kobomba bondimi bwa biso.
Apostolo Petlo asosolisaki yango eloko moko abengaki “komekama ya bondimi na bino” 3. Ye mpe akutanaki na yango. Bomikundola maloba ya Yesu:
“Simona, … Satana alombi ete ajua bino konyongela yo lokola masango:
“Nde ngai nasili kobondela na ntina na yo ete kondima na yo ejanga te.”4
Petelo alendisi basusu: “Bokamwa te pelamoko,” elobaki ye, “mpo na ntina ya momekano ya nsomo oyo ezali koyela bino, lokola soko ekamwiseli ejali kokwela bino.” 5
Mimekano ya nsomo ezali na ntina ya kokomisa biso makasi, kasi ekoki kokitisa to kobebisa elikia ya bino na Mwana wa Nzambe mpe kolembisa mokano ya bino mpo na kobatela bilaka bya bino na Ye. Mikakatano mbala mingi ebombani, kokomisaka yanbo mpasi na kososola. Ekotisi misisa na bolembu na biso, botau na biso, mayoki na biso, to na makambo oyo ezali na ntina mingi mpo na biso. Momekano ya solo kasi oyo moko akoki kolongo ekoki kozala momekano ya nsomo mpo na mosusu.
Boniboni bokoki kotikala “ngwi mpe na kozangaka koningana” 6ntango bozwi momekano ya bondimi? Bomizindisi na makambo maye masalisaki kotonga likonzi ya bondimi na bino: bosaleli bondimi na Klisto, bosambeli, bomanioli makomi, boyamboli, mpe babateli mibeko, mpe bosaleli basusu.
Ntango tokutani na momekano ya bondimi—ezala nini osali, kokende mosika te ya Eklezia! Komikomisa mosika na bokonzi ya Nzambe na ntango ya mimekano ya bondimi ezali kotika bozangi likama ezala ebombelo kaka lokola soki mopepe ya mvula makasi ezali koya.
Apostolo Paulo alobaki, “Bongo tozali lisusu bapaya mpe batamboli te kasi bojali bato na mboka na babulami elongo mpe bana na ndako na Njambe.”7 Ezali na kati ya esika esantu ya Eklezia nde tokobatela bondimi bwa na biso. Kosanganaka elongo na basusu baye bazali bandimi, tokosambela, tokokumbamela na nzela ya miziki, mpe tokokabola litatoli ya Mobikisi, tokosalisana, mpe tokoyoka Molimo ya Nkolo. Tokokabola elambo, tokozwa mapamboli ya bonganganzambe, mpe tokokende na tempelo. Nkolo asakolaki, “Na makuli …, nguya ya bonzambe ekomonisama.” 8 Ntango okutani na momekano ya bondimi—tikala na bozangi likama na kati ya ebombolo ya ndako ya Nzambe. Ezali ntango inso esika moko mpo na yo awa. Momekano moko te ezali monene mingi ete tokoki te kolonga yango elongo.9
Mokambi Thomas S. Monson alobaki: “Likonga ya kolakisa nzela ya mokili [ezali kotambola na lombangu mpenza]. Bizaleli … oyo kala … emonanaki ebongi te mpe malonga te sikawa … emonani na … bato mingi lokola endimami.”10
Ezali na bakolo mingi ya minzemba na Eklezia mosika mpenza na mibu na bango ya bolenge. Atako bamoni bomoi na bango ya bokesani na nini bazalaki kozela, bazali kobatela mobeko ya bopeto. 11 Ekoki kozala momekano ya bondimi na bango. Nalakisi limemia ya mozindo mpe longonia mpo na bayekoli oyo ya Klisto.
“Nzambe atindaki ete banguya ya kobota … esalelama bobele katikati na mobali mpe mwasi, babalana engebene na mibeko.”12 Na Boyokani ya Sika Mobikisi atombolaki ndelo ya boponi mpo na bolandi ba ye ntango asakolaki, “Ye oyo atali mwasi mpo na kolula ye asali ekobo na ye na kati ya motema mwa ye.”13 Ye ateyaki biso tosambisa basusu te, kasi abangaki te koloba semba “Kende”, elobi ye, “mpe kosala lisusu masumu te.”14
Libota na biso ezali na moninga moko. Bino na ntembe te boyebi moto moko lokola ye, to bokoki kozala lokola ye. Ntango nyonso na botongono, kosalaka na Eklezia, alulami na mosala, alingami na libota lya bango, mpe atako kala akanisaki na libala, azali monzemba. “Nazwaki mokano,” elobaki ye, “ya kotia … elikia na Yesu Klisto. Nazali na bondimi … ete … lipamboli moko te ekolongwa … ntango …natikali botongono na mayokani ma ngai, kotangaka mpe mobeko ya bopeto.” 15
Moninga mosusu asalaki misio ya kafukafu, nsima asalaki boyekoli ya makasi na université. Azalaki na elikia ya kozwa libota. Momekano ya bondimi na ye: mayoki ya mposa ya kobalana mobali na mobali. Akomaki na ngai kala te: “Nazwaki elaka na lipamboli ya batata ete nakozala na libota na ngaimei mokolo moko. Ezala … na bomoi boye to ya nsima, nayebi [te] … [Kasi] nalingi te kosala likambo moko ekoki kotia na likama mapamboli Nzambe alaki ngai …Kobatelaka [mobeko ya bopeto] ezali mokakatano, kasi eyaki biso te na mabele mpo na kotelemela mikakatano mpe kolakisa Nzambe bolingo mpe limemi na biso … na kobatelaka mibeko mya Ye? Napambolami na bokolongono, nsango malamu, liboto ya malamu, mpe baninga ba bolingo. Nazali na botondi mpo na mapamboli mingi.” 16
Mokili endimi te, boniboni okoki kosenga mingi boye? Nkolo ayanoli ete:
“Makanisi na ngai mazali makanisi na bino te, mpe njela na bino ijali njela na ngai te. …
“Jambi lokola lola eleki mokili likolo, boye njela na ngai ileki njela na bino mpe makanisi na ngai maleki makanisi na bino.”17
Bayekoli baye mibale ya Klisto mpe zomi ya bankoto lokola bango bayoki elaka ya Mobikisi : “Kimia natikeli bino, kimia na ngai napeki bino: lokola mokili epesi te, napesi epai na bino. Tika été mitema na bino mizala na kobanga te.”18
Eye ezali momekano mosusu na mikolo mya biso. Ezali ntango nyonso boko baye balingi kotiola Eklezia mpe kobebisa bondimi. Lelo bazali kosalela Internet.
Boko sango etali Eklezia, esala boniboni mpo na kondimama, ezali bobele ya likuta. Na 1985 (yambo ya Internet) namikundoli moninga moko azalaki kokota na bilo na ngai ya nkita na Floride. Azalaki na nkoma ya nkasa ya Time na nkombo “Challenging Mormonism’s Roots.” Elobelaki mokanda moko eyebani kala te, soki ekomama na Martin Harris, eye etii mobulu na nsango ya Joseph Smith etali komona Buku ya Mormon.19
Moninga wa ngai atunaki soki nsango oyo ya sika elingaki kobebisa Eklezia ya Mormon. Nkoma elobelaki moto moko oyo alobaki alongwaki na Eklezia likolo ya mokanda wana. Nsima, basusu ntango mosusu balongwaki Eklezia. .20 Nandimi na ntembe te ezalaki momekano ya bondimi na bango.
Mwa sanza nsima, banganga ya mayele bamonaki (mpe mobosani andimaki) ete mokanda ezalaki ya lokuta. Namikundoli ya solo kolikiakka ete baye balongwaki Eklezia na ntina ya lokuta oyo azongaki.
Mwa bato batungisi bondimi na bango ntango bamoni lisakola moko esalemaki na Eklezia bazomi ya mibu mileki eye eyokanaki te na malongi ya Eklezia. Malongi eteyami na bato banso zomi na mitano ya Bokambi ya Yambo mpe Lisanga ya Bazomi na Babale. Ezali ya kobombana te na liboke ya nkoma ya lisikulu moko. Mibeko ya solo eteyami mbala na mbala mpe na mingi. Malongi ma biso ezali mpasi te na kokuta.
Bayangeli ba Eklezia bazali ba bosembo kasi bato babongo nie te. Mikundola maloba ma Moloni: “Kosambisa ngai te na ntina ya bozangi bobongo nie ya ngai, to ya tata wa ngai …; kasi kutu pesa matondi na Nzambe ete ye amilakisi epai na yo bozangi bobongo nie ya yo, ete okoka koyekola kozala na bwana mingi koleka ozali na yango.” 21
Joseph Smith alobaki, “Naloba na bino mokolo moko te nabongo nie—kasi ezali na mbeba te na mabimisi nateyi.” 22 Eklezia ya Yesu Klisto ya Basantu ba Mikolo mya Nsuka ezali mosala ya kitoko ya Nzambe, mpe likamwisi ya mambi ma kala mpe atandele ya yango ekososolama mobimba bobele na nzela ya boluki ya molimo.21 Mokambi Ezra Taft Benson alobaki, “Moto na moto na nsuka akokangama na efelo ya bondimi, mpe kuna asengeli kotelema ngwi.” 23. Bosutuka te ntango ekoyela bino!
Na ndimbola, mimekano mikozala makasi. Ekoki kozala na nsomo, mobulu, babutu ezanga mpongi, nkata epoli na mpizoli. Kasi mimekano na biso esengeli te ezala ya libebi ya molimo. Esengeli te elongola biso na ndako ya Nzambe.
“Bomikundola … ezali na likolo lya libanga lya Mosikoli wa biso, oyo ezali Klisto, Mwana Mobali wa Nzambe, ete bosengeli kotongama nse ya bino; ete ekotinda zabulu mipepe mikasi mya ye ya, …ekobete mvula inso ya mabanga ya ye mpe moketi mokasi mwa ye likolo lya bino mpo ya kobenda bino o nse …na ntina ya libanga likolo lya yango botongami, …liye lizali nse yoko na wapi soko bato batongi bakoki te kokweya “24
Lokola molunge ya makasi oyo ebongoli libende na ebende ya makasi, ntango totikali na botongono na momekano ya nsomo ya bondimi na biso, bopetolami ya molimo ekokoma mpe bokasi na biso ya molimo ekobakisama.
Mpaka D. Todd Christofferson alimbolaki nini ayekolaki na momekano na ye moko: “Atako nayokaki mpasi ntango wana, nakotalaka nsima sikawa, nazali na botondi ete ezalaki te na eyano ya mbangu na kpokoso na ngai. … Nayaki koyeba Mobikisi wa ngai mpe Tata wa ngai ya Lola na lolenge moko mpe ndelo moko oyo ekokaki te koya ndenge mosusu. … Nayekolaki kolikia na Nkolo na motema mwa ngai mobimba. Nayekolaki kotambola elongo na Ye mokolo na mokolo.” 25
Petelo alakisi makambo maye lokola “ya motuya mingi koleka …wolo.” 26 Profeta Moloni abakisi ete litatoli lilandi “momekano ya bondimi ya bino.” 27
Ntango nabandaki, nalobelaki libota Marriott. Mposo elaki Kathy mpe ngai nasanganaki na bango na lilita ya Georgia. Mibu zomi eleki. Baye libota mpe baninga balobelaki bolingo mpe makundoli bazalaki na yango ya Georgia. Moko ya libota amemaki ndembo ya mpembe etonda na pema mpo na kokembisa bomoi na ye. O ntei ya mpizoli, mama wa Georgia alobelaki na boboto bondimi mpe bososoli bobekisami azwaka, mpe Tata wa Georgia alobelaki ngai “litatoli” lilakelama “ liye liyaki na ye.
Na bondimi, eyaki mimekano ya bondimi, oyo ememaki bondimi ya kobakisa. Boloko ya Liberty Profeta Josepth Smith azwaki mpiko mpe niekese na elaka ya Nkolo---elaka moko Ye apesi yo na mokakatano na yo ya bondimi: “Kangama … , kobanga te … , mpo Nzambe akozala elongo na yo libela na libela.” 28 Ya yango napesi litatoli na nkombo ya Yesu Klisto, amene.
Show References
-
1. Tala Shayne M. Bowen, “Because I Live, Ye Shall Live Also,” and Ann M. Dibb, “I Know It. I Live It. I Love It,” na liyangani ya mokolo mwa mposo na ntongo ya likita linene ya sanza ya zomi 2012.
-
2. Yoane 17:3.
-
3. 1 Petelo 1:7.
-
4. Luka 22:31–32.
-
5. 1 Petelo 4:12; mongwa tobakisi.
-
6. Alama 1:25.
-
7. Baefeso 2:19.
-
-
9. Tala Moziya 18:8-10.
-
10. Thomas S. Monson, “Stand in Holy Places,” Liahona
mpe Ensign, Nov. 2011, 82.
-
11. Tala Ezra Taft Benson, “The Law of Chastity,” New Era, Jan. 1988, 4–7; “The Law of Chastity” na Brigham Young University 1987–88 Speeches (1988), 1–5, speeches.byu.edu; tala lisusu Gospel Principles (2009), 224–32.
-
12. “The Family: A Proclamation to the World,” Liahona
mpe Ensign, Nov. 2010, 129.
-
13 Matai 5:28.
-
14 Yoane 8:11.
-
15. Mikanda ya ye moko, 2012
-
16. Mikanda ya ye moko, 2012
-
17. Yisaya 55:8–9.
-
18. Yoane 14:27.
-
19. Tala Richard N. Ostling, “Challenging Mormonism’s Roots,” Time, May 20, 1985, 44.
-
20. Tala Gordon B. Hinckley, “Lord, Increase Our Faith,” Ensign, Nov. 1987, 52.
-
21. Mormon 9:31.
-
22. Teachings of Presidents of the Church: Joseph Smith (2007), 522.
-
23 Ezra Taft Benson, “The Book of Mormon Is the Word of God,” Tambuli, May 1988, 6
; Ensign, May 1975, 65.
-
24. Elamani 5:12.
-
25. D. Todd Christofferson, “Give Us This Day Our Daily Bread” (Church Educational System fireside, Jan. 9, 2011), lds.org/broadcasts.
-
26. 1 Petelo 1:7; tala lisusu 1 Petelo 4:13.
-
27. Etele 12:6.
-
28. Doctrine et Alliances 122:9; Mokambi George Q. Cannon alobaki: Ezala momekano ya mpasi boniboni, motungisi ya mozindo boniboni, kpokoso ya monene boniboni, [Nzambe] atiki biso ata moke te. Ye asala yango ata moke te, mpe Ye akosala yango ata moke te. Ye akoki te kosala yango. Ezali ezalela na Ye te. Ye azali mobongwani te; Ye kaka lobi eleki, Ye kaka lelo, mpe Ye akozala Ye kaka o ntaka ya mibu ya boseko bokoya. Tomoni Nzambe wana. Tokomisi Ye moninga wa biso, na kotosaka Nsango Malamu ya Ye; mpe Ye akotelema penepene na biso. Tokoki koleka na kati ya moto ya nsomo; tokoki koleka na kati ya mai ya mozindo; kasi tokosila te to ekolekela biso te. Tokobima na mikakatano mpe kpokoso oyo malamu mingi mpe peto mingi mpo na yango, soki bobole totii elikia na Nzambe wa biso mpe tobateli mibeko mya Ye” (“Freedom of the Saints,” in in Brian Brian H. Stuy comp., Collected Discourses Delivered by President Wilford Woodruff, His Two Counselors, the Twelve Apostles, and Others, 5 vols. [1987–92], 2:185); see also Jeffrey R. Holland, “Come unto Me,” Ensign, Apr. 1998, 16–23.
Official Web site of The Church of Jesus Christ of Latter-day Saints
© 2015 Intellectual Reserve, Inc. All Rights Reserved


text:
Ndúndú
Ndúndú tǒ Elúmbú tǒ Mbunzú
Bandúndú baye bakɛndɛ́ nsango[kokoma]
Bato[kokoma]
- Police Belge, Mwǎna mbóka Kongó-Kinsásá mpé mobundi etumba eye babengi na Kongó-Kinsásá catch.
- Brother Ali, Mobíni rap ya mbóka Ameríka.
- Hermeto Pascoal, Mobɛ́ti ndúle ya mbóka Bresil.
- Johnny Winter (1944-) na ndeko wa yě ya mobali Edgar Winter (1946-), babɛ́tɛkɛ guitare ya mizíkí eye babengi na Amelika blues.
- Blond-Blond, Moyémbi ya mbóka Falanse óyo aútá na Aljeria.
- Krondon, Mobíni rap ya Amelika mpé mɔ̌kɔ́ ya bato ya lisanga liye libengami Strong Arm Steady.
- Salif Keita, Moyémbi ya Afrika ya mbóka Mali óyo abótamá na mobú mwa 1949.
- Yellowman, Moyémbi wa mizíkí ya raggae ya mbóka jamaïcain óyo abótamá na mobú mwa 1959.
- Cy Jung, Mokomí ya ekólo ya Falansia óyo obótamá na mobú mwa 1963.
- Mohamed Faye, Moyémbi mpé mobɛ́ti lindánda ya ekólo Senegale óyo obótamá na mobú mwa 1967.
- Connie Chiu, mannequin ya mbóka Shina óyo abótamá na mobú mwa 1969.
- Saïdou Sow, Mokeli ya mbóka Guinée, óyo akufáká na dermatose na sánzá ya misáto ya mobú mwa 2009 (azaláki na mbúla nzínganzínga ya ntúkú misáto).
- Nantenin Keita, abótamá mobú mwa 1984, azalí molóngi wa molɔ́ngɔ́ mobimba na masano ma kokíma mbángu ya 200 m mpé ya 400 m, mpé alóngáká mpalata mbala mibalé mpó na ekólo Falansia na masano maye mabengami o lokóta la lifalanse Jeux paralympiques d'été de 2008.
- Vivianne Forest, mwǎna mbóka Kanadá mpé alóngáki mpalata na masano ya eleko ya molungé makási maye babengi na lifálanse Jeux paralympiques na mobú mwa 2000, mpé na 2004 na Goal-ball, mpé lisúsu maye ma eleko ya malíli makási 2010 na ski alpin.
Nyama[kokoma]
- Nzɔku ya mpɛ́mbɛ́ Abul-Abbas, eye bapɛsɛ́kɛ́ Charlemagne, mpé Hanno, eye bapɛsɛ́kɛ́ Léon X,
- Mokómbósó Flocon de Neige na zoo ya Barcelone,
- Le koala na zoo ya San Diego, Goolara, Káka ye mɔ̌kɔ́ ndé azalí kaola ya ndúndú eye basilá komɔnɔ o molɔ́ngɔ́ mobimba likoló lya kaola nkóto ntúkú mwambe (80000).
- cachalot Mocha Dick eye ekɛndɛ́ nsango, mpé epɛ́sɛkɛ́ makanisi ma kokoma búku Moby-Dick eye ekomamáki na Herman Melville,
- Dauphin rose eye bamonɔkɔ́ na mobú mwa 2009 na mái ya liziba Calcasieu na Louisiane na mbóka Amelika, eye bapɛsɛ́kɛ́ nkómbó « Pinky », dauphin ya yambo ya ndúndú eye bomɔnɔ́kɔ́ o liziba ya mái ma móngwa na káti ya mokili (mabelé)
- Le merle blanc.


text:
Botosi ezali elembo ya bondimi na biso na bwania mpe nguya oyo aleki na likoki, se Nzambe.
Likita ya Mpokwa na Libota Ndeko mwasi Perry mpe ngai tokosala butu nionso mokolo ya yambo ekomaki monene na mbalakaka. Ndeko na ngai ya mobali, mwana na ye ya mwasi, ndeko ya mobali ya Barbara, mpe mwana nkasi moko ya mwasi mpe mobali na ye bayaki na kati ya ndako na biso ya monene. Ezali eleko wana kaka napambolamaki na kozala na libota kofanda penepene na ngai uta nazalaki elenge mobali. Ntango wana, libota na ngai efandaki na ndako moko kaka elongo na baye libota ya monene ya mama na ngai. Ndako ya nkoko ya mobali Sonne ezalaki ekuke ya nsima na nordi, mpe ndako ya Mama leki Emma ezalaki na ekuke ya nsima na sudi uta na ndako na biso. Na mopanzi ya sudi ya ndako efandaki Mama leki Josephine, mpe na mopanza ya esti ezalaki wapi Noko afandaki.
Ntango nazalaki elenge mobali tozwanaki elongo na baye libota na biso ya monene mokolo na mokolo mpe tokabolaki bangonga ya kafukafu ya kosalaka, kosakanaka, mpe kotalanaka elongo. Tokokaki kozwa mpasi te na kozangaka koyebisa bamama na biso. Mokili na biso ezali na bokeseni sikawa—bato ya mabota mingi bapanzani. Atako bafandi mwa penepene bango na bango, mbala mingi bafandi na kotala malamu bazali mosika te. Kasi, nakanisi ete bolenge na ngai lokola mwana mobali mpe ezaleli na ngai ya sikawa ezali moke lokola lola, elongo na libota balingani.
Ntango nazalaki kokola, nazalaki ya kokangama makasi koleka banso na nkoko na ngai ya mobali. Lokola mwana mobali ya mokolo koleka banso na libota na ngai, nazalaki kolongola neige na eleko ya malili makasi mpe nazalaki kolengela matiti na eloko ya molunge mpo na ndako na biso mpe ndako ya nkoko na ngai ya mobali mpe bandako ya bamama leki na ngai mibale. Nkoko ya mobali amesaneki kofanda liboso ya ndako ntango nazalaki kokata matiti liboso ya ndako na ye. Esilisaki ngai, nazalaki kofanda liboso na ndako na ye mpe kotala bato elongo na ye. Bileko wana ezali bantango ya motuya mpo na ngai.
Mokolo moko natunaki nkoko na ngai ya mobali boniboni nakokaki koyeba soki nazalaki kosala makambo ya malamu, lokola bomoi ezali kopesa makambo mingi mpenza ya kopona. Lokola momeseno nkoko na ngai ya mobali ayanolaki na mayele azwaki na bomoi ya kosalaka bilanga.
Ateyaki ngai koyekolisa bampunda na baekipi ya mibale mibale mpo ete bakoka kosala elongo. Alimbolaki ete ekipi ya bampunda esengeli ntango inso koyeba nani azali kokamba. Eloko ya motuya mpo na kotambwisa mpe kokamba mpunda ezali nsinga ya kobandela mpe nkanga na mino. Soki moko na ekipie akanisi ete asengeli ata moke te kotosa bolingi ya mokumbi, ekipi ekobenda mpe ekosala elongo ata moke te mpo na kokokisa mobimba makoki na bango.
Sikawa tika tososola liteya nkoko na ngai ya mobali ateyaki ngai na kosalelaka ndakisa oyo. Nani azali mokumbi ya ekipi ya bampunda? Nkoko na ngai ya mobali akanisaki ezali Nkolo. Ye nde Azali na ntina mpe mwango. Ye azali lisusu moteyi mpe motongi ya ekipi ya bampunda mpe, lisusu, ya mpunda moko na moko. Mokumbi ayebi malamu mingi koleka, mpe nzela se moko mpo na mpunda koyeba ete azali ntango inso kosalaka likambo ya malamu ezali kolakisa botosi mpe kolanda bokambi ya mokumbi.
Nini oyo nkoko na ngai ya mobali akokisaki na nsinga ya kobandela mpe nkanga na mino? Nakanisaki ntango wana, lokola nakanisi sikawa, ete nkoko na ngai ya mobali azalaki koteya ngai kolanda bitinda ya Molimo Mosantu. Na makanisi na ye, nsinga ya kobandela mpe nkanga na mino ezalaki makambo ya molimo. Mpunda ya botosi, uta na ekipi ooyo bayekolisi malamu ya bampunda, azali na mposa batindika ye kaka mwa moke na bobendi uta na mokumbi mpo na kosala mpenza nini ye alingi ete asala. Mwa bobendi ya moke ya boboto yango ekokani na mwa mongongo ya kimia, ya moke oyo Nkolo alobelaka biso. Na limemia na nguya na biso ya boponi, ekoki kozala mwa bobendi ya makasi te, to mpe ya kotinda na loma te.
Babali mpe basi oyo bayebi te bitinda ya kimia ya Molimo mbala mingi bakoyekola, lokola mwana oyo akimaki ndako ayekolaki, na nzela ya oyo asalaki na kozangaka botosi mpe na bomoyi ya mobulu. Ezali bobele nsima ya kokitisama na malandi ya oyo asalaki nde mwana oyo akimaki ndako “azongaki ye moko” mpe ayokaki mamimisi ya Molimo koyebisaka ye kozonga na ndako ya tata na ye (talaLuke 15:11–32).
Boye liteya nkoko na ngai ya mobali ateyaki ngai ezalaki ya komilengela mpo na kozwa ntango inso mwa bobendi wana ya boboto ya Molimo. Ateyaki ngai ete nakozwa ntango inso bobendi wana soki nabandi kokota na nzela ya mabe. Mpe nakozala mokolo moko te na elindo ya kosala lisusu mabe mingi soki natiki Molimo ekamba mikano na ngai na bomoyi oyo.
LokolaYakobo 3:3 alobi, “Tokotia bibende na monoko ya bampunda ete batosa biso mpe tokotambwisa nzoto na bango.”
Tosengeli koyokela bitinda ya molimo. Ata na bobendi ata ya moke ya Nkolo, tosengeli kozala na bolingi mpo na kobongola nzela na biso mobimba. Mpo na kolonga na bomoyi, tosengeli koteya molimo mpe nzoto na biso kosala elongo na kotosaka mitindo ya Nzambe. Soki tosali keba na bitinda ya boboto ya Molimo Mosantu, yango ekoki kosangisa milimo mpe nzoto na biso na ntina moko mpe kokamba biso tozonga na ndako na biso ya seko mpo na kozala elongo na Tata na biso na Lola.
Na eteni ya bondimi na biso ya misato ya bondimi, eyekolisi biso motuya ya botosi: “Tondimi ete na nzela ya Bomikabi ya Klisto, bato banso bakoki kobikisama, na botosi na mibeko mpe makuli ya Nsango malamu.”
Lolenge ya botosi nkoko na ngai ya mobali alakisaki na ndakisa ya ekipi ya bampunda lisusu esengi elikia ya kafukafu—yango ezali, bondimi ezanga ndelo na mokumbi ya ekipi. Yango wana, liteya nkoko na ngai ya mobali ateyaki ngai, etali lisusu mabongisi ya nsango malamu—bondimi na Yesu Klisto.
Apostolo Paulo ateyaki: “Kondima ezali elendiseli ya makambo tolikiaka; ezali mpe elimboli ya biloko bizangi komonana” (Baebele 11:1). Nsima Paulo asalelaki ndakisa ya Abele, Enoka, Noa mpe Abalayama mpo na koteya bondimi. Akangamaki na lisolo ya Abalayama, mpo Abalayama azali tata ya bondimi. Paulo akomi:
“Na bondimi Abalayama, atosaki wana abiangemaki ete abima kokende kino esika akozua lokola libula. Abimaki mpe, atako ayebaki esika akokenda te.
“Na kondima, afandaki na mokili ya elaka, lokola ekolo ya mopaya. …
“Na kondima, Sarah akokaki kozua zemi ata asilaki, mpe abotaki mwana atako asilaki koleka mibu, zambi atangaki ye oyo alakaki lokola botongono” (Baebele 11:8–9, 11).
Toyebi ete na nzela ya mwana Abalayama mpe Sarah ya mobali, Yisaka, elaka moko epesamaki na Abalayama—elaka ya bana “ebele mpenza lokola minzoto na likolo, mpe lokola zelo oyo ezali na libongo na mbu ezali meke”(talamolongo 12) ;tala lisusuGenese17:15–16). Mpe sima bondimi ya Abalayama ememamaki na lolenge moko oyo mingi na biso tokoki kokanisa te.
Natalelaka mingi lisolo ya Abalayama mpe Yisaki, mpe nandimi mpenza te ete nasosoli mobimba ya bondimi mpe botosi ya Abalayama. Ntango mosusu nakoki kokanisa ye kokangaka bisaka na ye mpo na bosembo kaka mpe ntongo moko kolongwa na ntongontongo, kasi ndenge nini atambolaki makolo elongo na mwana na ye mobali Yisaki, na nzela ya mikolo misato kokende na Ngomba Moriah? Ndenge nini bamemaki koni mpo na moto kuna na ngomba. Ndenge nini atongaki lotale? Liboso akanga Yisaka mpe alalisa ye na lotale, ndenge nini alimbolaki ye ete akobonzama? Mpe ndenge nini azwaki makasi ya kotombola mbeli mpo na koboma mwana na ye ya mobali? Bondimi ya Abalayama epesaki ye bokasi ya kolanda bokambi ya Nzambe na sikisiki mpenza kino ntango anzelu abengaki ye uta na lola mpe ayebesaki Abalayama ete alongaki momekano na ye. Nsima anzelu ya Nkolo azongelaki bilaka ya boyokani ya Abalayama.
Nandimi momekano esangani na kozala na bondimi na Yesu Klisto mpe botosi ekozala mpasi mingi mpo na boko koleka basusu. Nazaku ba mibu mikoki ya bwania mpo na koyeba ete ntango bomoto ya bampunda ekoki kokesana mingi mpe, yango wana, ekoki kozala pene mingi to mpasi mingi mpo na koyekolisa, ete bokesani ya bato ezali monene mingi. Moko na biso ezali mwana mobali to mwana mwasi ya Nzambe, mpe bozali na lisolo moko kaka ya yambo ya bokufi mpe bokufi. Engebene na yango, ezali na moko mingi ya eyano ekokani mpo na banso. Mpe boye nandimi lolenge ya bomeki mpe mbeba ya bomoi mpe, ya motuya mingi koleka, mposa ya mbala inso ya libongisi ya mibale ya nsango malamu ya Yesu Klisto, kutu koyambola.
Ezali ya solo ete na ntango yango nkoko na ngai ya mobali ezalaki ntango ya pete mingi, mingimingi mpo na oyo etali kopona katikati ya bolamu mpe mabe. Ntango bato mosusu ya mayele mpe bwania bakoki kondima ete ntango na biso ya kilikili mingi esengi ebiano ya kilikili mpenza, nazali kondima te ete bazali na bosolo. Nzokande, nazali na lolenge ya bato oyo bakanisi ete kilikili ya lelo esengi biyano ya pete mingi, lokola eyano nkoko na ngai ya mobali apesaki na motuna na ngai ya bosolo ya koyeba bokeseni kati na bolamu mpe mabe. Nayebi oyo napesi lelo ezali bobele ndakisa. Ekoki kosala mpo na bato banso te, kasi nakoki kotatola na ntina ya ndenge esali malamu mpo na ngai. Natindi yango na bino mpe kutu nabeti na bino mondenge mpo na komeka maloba na ngai, soko bosali yango, nalaki yango ekomema polele ya boponi ntango maponi enokeli bino mpe biyano na mituna oyo ekobulungisa bato bayekola mpe baye bakanisi bazali na bwania.
Mbala mingi tokanisaka botosi ezali bolandi ya mpamba mpe ya bozangi makanisi ya mitindo to bitinda ya mokonzi moko aleki likolo. Ya solo, azali malamu mingi koleka, botosi ezali elembo ya bondimi na biso na bwania mpe nguya ya mokonzi aleki likolo. Ntango Abalayama alakisaki bondimi mpe botosi na Nzambe ya koningana te, kutu ntango atindamaki kobonza mwana na ye ya mobali, Nzambe asalisaki ye. Lolenge moko, ntango tolakisi bondimi na biso na nzela ya botosi, Nzambe akosalisa biso.
Baye batiaka mitema kaka na bangomei mpe balandi bobele bamposa na bango mpe bitinda ya bangomei bakosuka mpenza soki bamekisami na baye bazali kolanda Nzambe mpe batoki na bwania, nguya mpe makabo na Ye. Elobama, “Moto oyo afinikami mpenza na yemei akosala ekipi ya moke mpenza” Botosi ya makasi mpe esalaka na yangomei ezali nionso kasi ya kolemba to ya kozela te. Ezali nzela na yango tokosakola bondimi na biso na Nzambe mpe ekomikokisa mpo na kozwa banguya ya lola. Botosi ezali kopona. Ezali kopona katikati ya boyebi kosuka mpe nguya na biso na mpe bwania ezanga nsuka mpe bokasi bonso ya Nzambe. Engebene na liteya ya nkoko na ngai ya mobali, ezali kopona koyoka nkanga na monoko na biso mpe kolanda bokambi ya mokumbi.
Ekoka biso kokoma basangoli na boyokani mpe nkuna ya Abalayama na nzela ya bondimi na biso mpe na koyambaka makuli ma nsango malamu ezongisami. Nalaki bino ete mapamboli ya bomoyi ya seko ezwami na moto nionso oyo azala botongono mpe na botosi. Na nkombo ya Yesu Klisto, amene.


text:
Tozali balandi ya Mobikisi wa Biso, Yesu Klisto. Bobongoli motema mpe bondimi ya boye ezali mbano ya bokasi ya etingia mpe ya bolingi. Ezali ya moto ye moko. Ezali nzela ya bomoi mobimba.
Nazali yakofulama na bandakisa etiami na bandimi ya bosembo ya Eklezia, mpe lokola ya bilenge ya lokumu. Bozali kotalela na mpiko nyonso Mobikisi. Bozali na botongono, na botosi, mpe na bopeto. Mapamboli bozali kozwa mpo na bolamu na bino ezali kosimba kaka bomoi na bino te kasi lisusu bomoi na ngai mpe ya basusu bayebani motango te na mozindo kasi na ndenge mbala mingi eyebani te.
Mwa mibu mileki, natelemaki na molongo mpo na kosomba na magazini ya biloko ya kolia ya esika na ngai. Liboso na ngai etelemaki elenge mwasi moko, ya mibu 15. Amonanaki lokola na bondimi mpe na esengo. Namonaki tiliko na ye mpe nakokaki te kozanga koloba na ye. Nabandaki boye, “Owuti libanda ya mboka, bongo te?”
Asutukaku na motuna na ngai mpe azongisaki ete, “Iyo, ezali bongo. Nawuti na Colorado. Oyebelaki ndenge nini?”
Nalimbolaki ete, “Mpo na tiliko na yo.” Nazwaki makanisi na ngai ya solo nsima ya kotangaka maloba likolo ya tiliko, “Nazali Mormon. Bongo yo?”
Nakobaki, “Nasengeli koyebisa yo ete nasepeli na bondimi na yo ya kotelema mpe kolata lisakola makasi ya boye. Namoni bokeseni kati na yo, mpe nateombeli ezala elenge mwasi nyonso mpe mondimi nyonso ya Eklezia akokokaki kozala na bolikii mpe bondimi bo ya yo.” Esilisaki biso babosombi na biso, topesanaki mbote mpe tolongwaki.
Nzokande mikolo mpe bamposo nsima ya ngonga oyoya libaku ya mikolo minso, namikutaki komaniolaka mpenza na bokutani oyo. Namitungisaki boniboni elenge mwasi oyo ya Colorado ayaki kozwa bondimi ya boye na bomiyebi na ye lokola mondimi ya Eklezia ya Basantu ba mikolo mya Nsuka. Nakokaki bobele komituna maloba nini ya ntina nalingaki kopona lokola elembo mpo na koniatisa likolo ya tiliko na ngai kotalisaka bondimi mpe litatoli na ngai. Na mayele na ngai, nakanisaki maloba mwa mingi. Na nsuka, namonaki maloba moko ya kitoko nalingaki kolata na lolendo: “Nazali Mormon. Nayebi yango. Nasaleli yango. Nalingi yango.”
Lelo nalingi nalobela makebisi na ngai nzingazinga ya maloba oyo ya makasi, ya elikia.
Eteni ya yambo ya maloba wana ezali lisakola ya komindima, ya kosenga bolimbisi te: “Nazali Mormon.” Lokola kaka elenge mwasi nakutanaki na ye na magazini ya biloko ya kolia abangaki te kotika mokili eyeba ete azalaki mondimi ya Eklezia ya Basantu ba Mikolo mya nsuka, nalikii ete tokobanga to tokotepatepa moko moko te mpo na kondima, “Nazali Mormon.” Tosengeli kolikia, lokola ezalaki Apostolo Polo ntango asakolaki ete, “Mpo ete nayoki nsango malamu nsoni te! Yango ejali nguya ya Njambe kobikisa bandimi yonso.”1 Lokola bandimi, tozali balandi ya Mobikisi wa biso, Yesu Klisto. Bobongoli motema mpe bondimi ezali mbano ya bokasi ya etingia mpe ya bolingi. Ezali ya moto ye moko. Ezali nzela ya bomoi mobimba.
Eteni elandi ya maloba oyo endimi ete, “Nayebi yango.” na mokili ya lelo, ezali na milulu, makambo, mpe matomba ebele oyo ezali kowela minuti nyonso ya bokebi na biso. Na masano ebele boye, ezali biso na bokasi, botosi, mpe bomipesi mpo na kokangama na makambo eleki na motuya? Emizindisi biso na kati ya babosolo ya nsango malamu wana ezali biso na baboyekoli, bamisala, bamposa, masano na biso, to na bankoma mpe batexto mike na biso? Ezali biso koluka mpenza kozwa biyano na mituna na biso na kosalaka feti ya makomi mpe ya mateya ya baprofeta? Ezali biso koluka bondimisami ya Molimo?
Motuya ya kozwaka boyebi ezali mobeko ya seko. Profeta Joseph Smith “alingaki boyebi mpo na nguya na yango ya bosembo.”2 Alobaki ete: “Boyebi ezali na ntina mpo na bomoi mpe bonzambe. … Boyoka, bino banso bandeko babali, fungola oyo ya monene: boyebi ezali nguya ya Nzambe mpo na lobiko.”3
Bosolo mpe boyebi nyonso ezali na ntina, kasi na katikati ya masano mbala na mbala ya babomoi na biso ya mikolo na mikolo, tosengeli mingimingi kosala keba mpo na kokolisaka boyebi na biso ya nsango malamu mpo ete tokoka kososola boniboni kosalela nsango malamu na babomoi na biso.4 Wana boyebi ya na biso ya nsango malamu ezali kokola, tokobanda koyoka ya bondimi na matatoli na biso mpe kozala na makoki ya koloba, “Nayebi yango.”
Oyo elandi nsima ezali maloba, “Nasaleli yango.” Makomi etei ete tosengeli kozala “basaleli ya liloba, bobele bayoki mpamba te.”5 Tosaleli nsango malamu mpe tokomi “basaleli ya liloba” na kosalelaka bondimi, kozalaka botosi, kosalisaka basusu na bolingo, mpe kolandaka ndakisa ya Mobikisi na biso. Tokosala na bosembo mpe tokosala maye toyebi ezali malamu “o ntango inso mpe o makambo manso, mpe o bisika biso”6 likambo te soki nani akoki to akoki te kotala.
Na ezalela na biso na kufa, moko te abongi nie. Ata na babokasi na biso ya etingia mingi koleka mpo na kosalela nsango malamu, banso na biso tokosala mabunga, mpe banso na biso tokosumuka. Libondisi kani ezali na koyeba ete na nzela ya libonza ya kosikola ya mobikisi, tokoki kolimbisama mpe kopetolama lisusu. Nzela oyo ya boyamboli mpe bolimbisi ya solo eledisaka litatoli na biso mpe bolingi na biso ya kotosa mitindo ya Nkolo mpe kobika bomoi na biso engebene na mibeko ya nsango malamu.
Ntango nakanisi na maloba, “Nasaleli yango,” Namikundoli elenge mwasi nakutanaki na ye oyo nkombo na ye ezalaki Karigan. Akomaki ete: “Nazali mondimi ya Eklezia koleka mwa mobu moko. … mpo na ngai, ntango nazalaki koluka, elembo moko ete oyo ezalaki Eklezia ya solo eyaki mpamba te nayokaki ete nakutanaki na eklezia moko oyo eteyi bosawa mpe mibeko. Namonaki na miso na ngaimei maye makomelaka bato ntango batali mpamba mitindo mpe baponi nzela ya mabe. Nazwaki mokano, uta kala mingi, kosalela mibeko ya bolamu ya likolo. … Namiyokaki ya kopambolama mpenza mpo nakutaki bosolo mpe mpo nabatisamaki. Nazali na esengo mpenza.”7
Maloba ya nsuka na lisakola na ngai ezali “Nalingi yango.” Kozwaka boyebi ya nsango malamu ya Yesu Klisto mpe na etingia kosalelaka mibeko ya nsango malamu na babomoi na biso ya mokolo na mokolo ekambaka bandimi mingi ya Eklezia na kongakaka na motema nsai, “Nalingi nsango malamu!”
Liyoki oyo eyai wana ezali biso koyoka Molimo Mosantu kotatolaka na biso ete tozali bana ya Tata wa biso na Lola, Ye azali na mposa na biso, mpe tozali na nzela ya malamu. Bolingo na biso mpo na nsango malamu ekoli ntango tozali koyoka bolingo ya Tata wa biso na Lola mpe kimia elakelamaki na Mobikisi wana ezali biso kolakisa Ye ete tozali na bolingi ya kotosa mpe kolanda Ye.
Na bantango mosusu na babomoi na biso, tozala babongwani ya sika na Eklezia to bandimi ya kala, tokoki komona ete nsai oyo ekiti. Ntango mosusu oyo esalamaka soki bantango ezali ya mikakatono mpe tosengeli kosalela bompikiliki. Ntango mosusu oyo esalamaka na nsonge ya bomengo mpe bofuluki na biso. Ntango nyonso nazwi liyoki oyo, nayebi ete nasengeli kolendisa lisusu babokasi na ngai na kokolisaka boyebi na ngai ya nsango malamu mpe kosalelaka mibeko ya nsango malamu na mobimba mingi na bomoi na ngai.
Moko ya mibeko ya nsango malamu ya makasi mingi ntango mosusu ya mpasi mpo na kosalela ezali bosawa mpe bomitiki na bolingi ya Nzambe. Na losambo ya Klisto na Elanga ya Getesemane, Ye alobaki na Tata ete, “Kasi mokano na ngai esalama te, kasi bobele mokano na yo.”8 oyo esengeli kozala losambo na biso lokola. Mbala mingi, ezali na bangonga oyo ya kimia, ya losambo nde tomiyoki ya kozingama na bolingo ya Tata wa biso na Lola mpe mayoki wana ya esengo, ya bolingo ezongisami.
Na liyangani etali bokambi ya Bilenge Basi na Eugene, Oregon, nazwaki libaku ya kokutana mpe kosolola na Ndeko mwasi Cammy Wilberger. Lisolo Ndeko Wilberger akabolaki na ngai ezalaki litatoli ya nguya mpe lipamboli ya elenge mwana wasi moko oyo alingaki koyekola, kosalela, mpe kolinga nsango malamu.
Mwana mwasi ya Ndeko Wilberger ya mibu19, Brooke, akufaki na liwa ya likama mibu mingi eleki wana ezalaki ye na bopemi ya eleko ya moi nsima ya kosilisa mobu na ye ya yambo na université. Ndeko mwasi Wilberger akundolisi lisusu ete “Ezalaki ntango ya mpasi mpe ya molili mpo na libota na biso. Nzokande, Brooke apesaka biso likabo moko monene. Tomonaki yango te ntango tozalaki kokola, kasi mobu mpe ngonga moko na moko ya bomoi na ye ya mokuse, Brooke azalaki kopesa biso likabo ya monene koleka nyonso mwana mwasi akokaki kopesa na baboti na ye. Brooke azalaki mwana mwasi moko ya bosembo ya Nzambe. … Na ntina ya likabo oyo mpe mingimingi na ntina ya nguya ya Bomikabi oyo epesaka likoki, nazwaki bokasi, libondisi, kimia elakama na Mobikisi. Nazali na motuna moko te wapi Brooke azali sikawa mpe nazali kozela bokutani na biso ya bolingo.”9
Nazali na litatoli ya mwango monene ya esengo ya seko ya Tata wa biso na Lola. Nayebi ete Ye ayebi biso mpe alingi biso. Nayebi ete alengelaki profeta moko, Mokambi Thomas S. Monson, mpo na kolendisa biso mpe kosalisa mpo na kokamba biso mpo na kozonga epai na Ye. Nasambeli ete moko na moko na biso akosala makasi mpo na kokoka kozala na makoki ya kosakola na bondimi ete, “Nazali Mormon. Nayebi yango. Nasaleli yango. Nalingi yango.” Nalobi makambo oyo na bosawa na nkombo ya Yesu Klisto, amene.
Tanga: Mpo na kolanda boyekoli, natindi botanga Alama 32 mpe Mpaka Dallin H. Oaks’s talk, “The Challenge to Become” (Liahona, sanza ya yambo 2001, 40–43
Show References
-
1. Baloma 1:16.
-
2. George Q. Cannon, na Teachings of Presidents of the Church: Joseph Smith (2007), 261.
-
3. Teachings: Joseph Smith, 265; tala lisusu Martha Jane Knowlton Coray, notebook, Church History Library, Salt Lake City.
-
4. Tala knowledge value experience number 1, Young Women Personal Progress (booklet, 2009), 38.
-
5. Yakobo 1:22.
-
6. Moziya 18:9.
-
7. Mikanda ya moto ye moko.
-
8. Luka 22:42.
-
9. Mikanda ya moto ye moko.
Official Web site of The Church of Jesus Christ of Latter-day Saints
© 2015 Intellectual Reserve, Inc. All Rights Reserved


text:
Bondimi ekosalisa biso komata na likama te nzela ya nsango malamu, kolonga mokakatano nyonso ya kufa, mpe kozonga na bozali ya lokumu ya Tata wa biso na Lola.
Kala mingi te mingi na biso na libota ya BaNash tobutaki na somge ngomba ya Huayna Picchu, songe moko molai pembeni bantika ya Bainca ya kalaya Machu Picchu na bangomba ya Peru. Ezali bobuti moko ya etelema ngbwi oyo ezali na bisika ya kotala ya kitoko mpe mabulu ya mbalakaka. Na mawa, ndambo ya babuti babungisaki bomoi na bango na kokweyaka libanda ya nzela ya nkaka, etelema ngbwi. Mpo na koboya makama ya boye, basinga makasi engangisami na mabanga na mopanzi ya ngomba ya Huayna Picchu. Tosimbaki na basinga oyo wana ezalaki biso komata mpe esalisaki biso mpo na kokoma malamu na nsonge wapi bomoni ezalaki ya lokumu!
Lokola nzela likolo ya Huayna Picchu, mobembo na biso na kufa ezali bobuti moko etelema ngwi mpe ya pkokoso, moko oyo esengaka lisalisi ya Tata wa biso na Lola mpo na kosilisa yango na elonga. Na ntina na yango, Ye atiaki mibeko mpe makuli ya nsango malamu mpo na komema biso epai ya Mobikisi mpe nguya na Ye ya lobiko.1 Mibeko na Ye ya yambo, Bondimi na Nkolo Yesu Klisto,2 ezali lokola bansinga na ngomba Huayna Picchu: soki ekangisami makasi mpe na bokebi na libanga ya Mosikoli na biso,”3 bondimi ekosalisa biso komata na likama te nzela ya nsango malamu, kolonga mokakatano moko moko ya kufa,4 mpe kozonga na bozali ya lokumu ya Tata wa biso na Lola. Biloko nyonso ekokisami na bondimi.5
Bondimi ezali mobeko ya mosala mpe ya nguya lokola.6 Yango “ezali te kozala na boyebi book bobongo nie ya makambo; yango wana soko [biso] tozali na bondimi [biso] tozali na elikia mpo ya makambo maye mamanoni te, maye mazali solo.”7Ezali elendiseli moko 8 oyo etindaka biso na mosala9 mpo na kolanda ndakisa ya Mobikisi mpe na losambo kobatela mitindo na Ye, ata na bantango ya libonza mpe momekano.10 Bondimi ememelaka biso nguya Nkolo, oyo—o ntei ya makambo mosusu—malakisami na elikia ya makambo malamu ekoya,11 makamoisi oyo efandisaka bondimi na biso,12 mpe bobateli ya bonzambe na makambo ya molimo mpe ya mosuni.13
Bomoi ya Ann Rowley, Mwasi moko ya pionie na mikolo ya ebandeli ya Eklezia, alakisaki lolenge nini bondimi esalaka na babomoi na biso mpo na bolamu. Mwasi mokufeli mobali ya mboka Angletere, Ndeko mwasi Rowley asalelaki bondimi na ye mpo na koyanola libiangi uta na profeta mpo na kosangana na Siona. Azalaki moko ya kompani ya lokalo ya Willie, oyo ekutanaki na galasi ya mozindo na mopepe makasi na nzela na eleko ya ebandeli ya malili ya 1856. Bakomaki na esika moko na mobembo wapi bana na ye sambo bazangaki bilei. … Butu ezalaki koya mpe ezalaki na molei mpo na elambo ya mpokwa. INasengaki lisalisi ya Nnzambe lokola ezalaki kosala ngai ntango nyonso. Nafukamaki, komikundolaka bisikiti ya makasi oyo … nayokisamaka likolo uta na mobembo ya mai. Ezalaki monene te, mpe ezalaki makasi mpenza ete ekokaki kobukana te. Solo, wana ezalaki ya kokoka te mpo na koleisa bato8, kasi mampa 5 mpe mbisi 2 ezalaki ya kokoka te mpo na koleisa bato 5,000 lokola, kasi na nzela ya likamoisi, yesu aslaka yango. Boye, na lisalisi ya Nzambe,makambo manso makoki kosalama. Nazwaki bisikiti mpe natiaki yango na nzungu moko ya monene mpe natiaki mai mpe nasengaki lipamboli ya Nzambe. Mpe na kotiaki singa likolo ya nzungu mpe natiaki yango na makala. Ntango nalongalaki singa mwa ngonga moke nsima, nakutaki nzungu etonda na bilei. Nafukamaki elongo na libota na ngai mpe natondaki Nzambe mpo na bolamu na Ye. Mpokwa wana libota na ngai ezalaki na bilei ya kokoka.”14
Ann Rowley azalaki kobika nsango malamu na libonza monene ya ye moko, azalaki na mposa ya lisalisi, mpe asengaki yango na losambo. Mpo na bondimi na ye, atondisamaki na elikia mpe apesamaki na bokamoi bilei mpo na libota na ye. Nkolo apambolaki ye lisusu na likoki ya ntina ya seko ya “koyika mpiko na bondimi kino na nsuka.”15 Atako na lobi moko eyebanaki te, asengaki te mpo na koyeba boniboni akoleisalaka bana na ye mokolo ya nsima; na esika wana, “atalelaki na bompikiliki Nkolo”16 mpe akendeki liboso na elikia—kaka lokola nzembo kitoko elobeli yango:
Biso mpe tokoki kosalela bondimi ya boye na Nkolo, Kondimelaka mpe kotiaka elikia ete Nzambe wa biso ya boboto mpe ya sikisiki18 akopambola biso na nguya na Ye ya kokamwa oyo ebongi mpo na bozui na biso, engebene na ntango na Ye. Ntango tozali kosala boye, biso mpe tokomona loboko na Nzambe komonisama na bomoi na biso.
Nkolo atindi biso tozwa “nguba ya bondimi na yango okozala na makoki ya kobebisela makonga nyonso ya nkanda ya moyini.” 19Satana akosalela biloko lokola ntembe, bobangi, lisumu mpo na kosenginia biso tokimisa bondimi mpe tobungisa bobateli epesaka. Tika na mokuse tososola mikakatano nyonso oyo epai ya bondimi moko na moko mpo ete tokoka kokitola mpe kosala keba na masenginia ya monguna te.20
Yambo, bozangi bondimi na Nkolo to na nsango malamu na Ye, ekosala biso totelemela Molimo ya Nzambe.21 Eyano ya Nkolo mpo ntembe ezali ya pete. Ntango Mokonzi Benyamina alobaki, “Ndimela Nzambe; ndima ete azali, ete akelaki biloko binso, o lola mpe o mabele lokola; ndimani ete azali na bwania bonso, mpe nguya inso o lola mpe o mabele lokola; ndimani ete moko akososola te makambo manso maye Nzambe akoki.”22
Soki, na ntina ya bozangi bondimi to ntembe, okuti bondimi na yo bozali kotepatepa, mikondola ete kutu Baapostolo ya kala babondelaki Nkolo mpo na “kobakisa bondimi.”23 Komikundolaka ete bondimi mpe ntina bazali baninga basengeli, kanisa lisese oyo elandi: bondimi na ntina bazali lokola mapapu mibaale ya mpepo. Nyonso mibale ezali na ntina mpo na kosimba bopumbwe. Soki, na emoneli na yo, ntina esali lokola koboya bondimi telema mpe mikundola ete emoneli na biso ezali ya kosuka mpenza komekolaka na oyo ya Nkolo.24 Botala lisusu mpamba te bondimi ete bolongola lipapu moko na mpepo na likolo. Na esika wana, leisa ndambo moko ya bondimi mpe tika ete elikia ekoma longo na molimo na yo—mpe na ntina na yo.25 Yango wana totindami “koluka boyekoli … na boyekolimpe lisusu na bondimi.”26 Mikundola, bondimi eyaka liboso mpe ebotaka makamoisi maye tokoki kolimbola te uta na boyebi tozui na nzela ya mayele na biso, lokola nzungu monene etonda na bilei uta na bisikiti moke mibale to kaka koyikaka mpiko atako ndenge nini.27
Ya mibale, bobangi ebendaka mayele libanda mpe elembisaka bondimi kati na Nkolo. Apostolo Petelo atalelaki Nkolo na butu moko ya mvula makasi mpe atambolaki likolo ya mai—kino kino abongwanisaki bisika wapi azalaki kotala mpe “amoni mopepe makasi [mpe] abangaki” mpe sima abandaki kozinda na mai ya botomboki.28Akoki kokoba kotambola soki abangaka te! Na esika ya kokangamaka mpe kobangaka mopepe ya makasi mpe bambonge na bomoi na biso, Nkolo abengisi biso “totala epai na ye na makanisi nyonso; na ntembe te, kobanga te.”29
Ya misato, lisumu ekitisaka bozali ya Molimo na babomoi na biso, mpe kozangaka Molimo Mosantu, tokobungisa bokasi ya molimo mpo na kosimba mpe kosalela bondimi. Ezalali malamu kosalela bondimi na biso ete “tosimba te makabo mabe, to eloko ya mbindo te”30 mpe “tozala na etingia na kobatelaka mitindo [yango], soki te … bondimi na yo ekokweisa yo, mpe banguna na yo bakolonga yo.”31 Soki lisumu ebebisi bomoi na yo, nabengisi biso bosalela “bondimi mpo na boyamboli,”32mpe Mobikisi, na nzela ya Bomikabi, akopetola mpe kobikisa bomoi na yo.
Bandeko babali mpe basi, Nkolo akolinga, engebene na bondimi na biso, kokokisa bilaka mpe mosala na Ye elongo na biso mpo na kolonga mokakatano nyonso.33Asalaki yango mpo Ann Rowley mpe asali bongo mpo na bato na Ye na bikolo nyonso mpe na mobu nyonso mpe nkola. Mpo Ye azali “Nzambe ya makamoisa” mpe “abongwanani te,” Ye lisusu akopambola moko na moko na biso na elikia, bobateli, mpe nguya engebene na bondimi na bondimi na Ye.34 Bondimi ya sikisiki kati na Yesu Klisto ekolinga—lokola basinga na nzela ya Huayna Picchu—kokanga yo na balingami na yo likolo ya “libanga ya Mosikoli na biso”35 mpe nguya na Ye ezanga emekoli mpo na kobikisa.
Mokambi Thomas S. Monson asakoli ete, “Lobi ezali ya kokenga lokola bondimi na yo.”36 Natatoli na ntina ya bosolo wana, na elikia, eluti mpe nabengisi moko na moko na biso akende na molende liboso na bondimi kati na Nkolo, “kobangaka eloko te.”37 Nayebi ete Mobikisi azali na bomoi, azali “mobandeli mpe mosukisi ya bondimi bwa biso,”38 mpe “mozongisi ya libonza epai na bango bakolukaka ye.”39 Natatoli boye na nkombo ya Yesu Klisto, amene.
Show References
-
1. Tala Doctrine et Alliances 84:19–21.
-
2. Tala Articles of Faith 1:4.
-
3. Elamani 5:12.
-
4. Tala Doctrine et Alliances 76:53.
-
5. Tala Etele 12:3.
-
6. TalaLectures on Faith (1985), 3; tala lisusuYakobo 4:6; Etele 12:7–22; Baebele 11:4–40.
-
7. Alma 32:21.
-
8. Tala Joseph Smith Translation, Baebele 11:1 (na Baebele 11:1, footnote b).
-
9. Tala 2 Nefi 25:23; Alma 34:15–17; Etele 12:6; Yakobo 2:17–26.
-
10. Tala Etele 12:4–6;Lectures on Faith,69.
-
11. Tala Moroni 7:40–42.
-
12. Tala Bible Dictionary, “Faith”; tala lisusu Mormon 9:8–21; Moroni 7:33–37.
-
13. Tala Doctrine et Alliances 27:17; Alma 57:19–27; 58:10–13.
-
14. Ann Rowley, na Andrew D. Olsen, The Price We Paid: The Extraordinary Story of the Willie and Martin Handcart Pioneers(2006), 113.
-
-
16. Yisaya 40:31.
-
17. “Lead, Kindly Light,” Hymns, no. 97.
-
18. Tala Yakobo 4:10; Mormon 9:9.
-
19. Doctrine et Alliances 27:17; biso nde tobeti nsete.
-
20. Tala 1 Nefi 8:33–34; Alma 37:33; Doctrine et Alliances 20:22.
-
21. Tala Alma 32:28.
-
22. Moziya 4:9.
-
23. Luka 17:5.
-
24. Tala Moziya 4:9–10; Masese 3:5–7; Yisaya 55:8–9.
-
25. Tala Etele 12:4.
-
26. Doctrine et Alliances 88:118; biso nde tobeti nsete.
-
27. Tala Moroni 7:33–38; Etele 12:19.
-
28. Tala Matai 14:25–31.
-
-
30. Moroni 10:30.
-
-
32. Tala Alma 34:15–17; tala lisusuEtele 12:3.
-
33. Tala Etele 12:29; Alma 7:27.
-
34. Tala Mormon 9:18–21; tala lisusu Moroni 7:33–38; Alma 37:16–17.
-
35. Elamani 5:12.
-
36. Thomas S. Monson, “Be of Good Cheer,” Liahona
mpe Ensign, May 2009, 92.
-
37. Tala Yakobo 1:6–8.
-
38. Moroni 6:4; tala lisusu Baebele 12:2.
-
39. Baebele 11:6; tala lisusu Etele 12:41.


text:
1960
Útá Wikipedia.
Likambo linɛ́nɛ[kokoma]
- 1 ya sánzá ya yambo : Kamerun ezwá dipanda
- 27 ya sánzá ya mínei : Togo ezwá dipanda
- 20 ya sánzá ya motóbá : Lisangá lya Mali (Senegal mpé Mali) bizwá dipanda na Falansia.
- 30 ya sánzá ya motóbá :
- Kongó ya Bɛ́lɛjika ekóma Republíki ya Kongó.
- Kongó-Kinsásá ezwá dipanda na Bɛ́lɛjika
- 1 ya sánzá ya nsambo: Joseph Kasa-Vubu akómákí Mokambi-Ekólo ya Kongó-Leo.
- 20 ya sánzá ya mwambe : Senegal ezwá dipanda na Lisangá lya Mali
Mbótama[kokoma]
- 18 ya sánzá ya mitánó : Yannick Noah, mobɛ́ti ya tennis.
- 30 ya sánzá ya zómi : Diego Maradona, mobɛ́ti ya motópe.
Liwâ[kokoma]
- 4 ya sánzá ya yambo : Albert Camus, mokomi ya Falansia.